Gaza ah dhaanantha ? | Dhiislam\nޣައްޒާ އަށް ދާނަންތަ؟\nމުހައްމަދު ޝާފިއު އޯގަސްޓް 12, 2014\n2010 ވަނަ އަހަރު ޣައްޒާއަށް ދަތުރުކުރަމުން ދަނިކޮށް ޔަހޫދީ ސިފައިން އަރާ 10 މީހުން މަރާލި ތުރުކީގެ މާވީ މަރުމަރާ\nޣައްޒާއަށް ދާނަން ހެއްޔެވެ؟ އިންސާނީ ކަރަމާތް ނެގެހެއްޓުމަށް ތިބާގެ ފުރާނަ އަތްމައްޗަށް ލައިގެން މި ދަތުރަށް ފަށަން ކެރޭނެ ހެއްޔެވެ؟ ދިވެހި ޒުވާނުންގެ ތެރެއިންވެސް މިކަމަށް އިސްނަގާނެ ފަރާތްތަކެއް ތިބޭނެ ކަމީ ޔަޤީންވާ ކަމެކެވެ. މިފަދަ ފުރުޞަތަކަށް ބަލަބަލާތިބި ދިވެހި ޒުވާނުންނަށް އޮތް އުފާވެރި ޚަބަރަކީ ބަޔަކު ޣައްޒާއަށް ދާންއުޅޭ ޚަބަރެވެ. އެހެން ނަމަވެސް މި ދަތުރަކީ މަރާއި ދިރިހުރުމާއި ދެމެދު ކުރެވޭ ހަނގުރާމަ އަކަށް ވާނެތީ މިކަމަށް ފަސްޖެހޭ ޒުވާނުން ދިވެހިންގެ ތެރޭގައި މާ ގިނަވާނެ ކަމަށް ދެންނެވުމަކީ ގޯހަކަށް ނުވާނެއެވެ. ފުރަން ނުކުންނަން ގޮވާލާ ހަމައިން އަނބިދަރިންނާއި ޢާއިލާ އާއި ރަޙުމަތްތެރިންނާއި މައިންބަފައިންގެ މަތިން ހަނދާންވެ ފަސްޖެހޭނެ ބަޔަކުވެސް ތިބޭނެއެވެ.\nމީގެ ކުރިން ވެސް ދިވެހިންގެ ތެރެއިން ބައެއް ފަރާތްތަކުން ވަނީ ޣައްޒާއަށް ދިޔުމަށް ދަތުރު ހަދާ ތައްޔާރަށް ތިބުމަށް ގޮވާލާފައެވެ. އަދި ދިވެހި ސިފައިން ޣައްޒާ އަށް ފޮނުވުމަށް ވެސް ބައެއް ފަރާތްތަކުން ގޮވާލިއެވެ. ޣައްޒާއަށް ފުރަން ދަތުރަށް ގޮވާލުމުން ދަތުރުހެދި ޒުވާނުން ފޮށިތަންމަތި ތައްޔާރު ކޮށްގެން ތިބީ ޣައްޒާއަށް ދާން ނަންނޯޓު ކުރުމަށް ތައްޔާރަށެވެ. އެހެނަސް ފުރާމީހުން ނަންނޯޓުކުރާ ދުވަހެއް އަދި ނާދެއެވެ. އަދި އެދުވަސް ނުވެސް އަންނާނެއެވެ. މިއީ ދިވެހިންގެ ޙާލެވެ. އިސާހިތަކު ހަނދާންނެތިދާނެއެވެ.\nޔަހޫދީ ޒަޔަނިސްޓުންގެ އަނިޔާވެރި ކަމުގައި ފަލަސްޠީނުގެ ޣައްޒާގެ ރައްޔިތުން ހަނާއަރުވަން ފެށުމާއި އެކު ޔަހޫދީން ޢައްޒާއަށް ދެމުންގެންދާ އަނިޔާވެރި ޙަމަލާ ތަކާއި ހިންގަމުން ގެންދާ ޤަޠުލުޢާއްމުތައް ހުރިހާ ދިވެހިން ވެސް ކުއްވެރި ކުރިއެވެ. އަދި މިޙަމަލާތައް ފެށުމާއި އެކު ދަތުރަށް ތައްޔާރުވާން ގޮވާލި ނަމަވެސް ހަނގުރާމަ ނިމި މަޝްރަހު ހަމައަކަށް އެޅޭއިރުވެސް ފުރާނެ ދޯންޏެއް ނުލިބި ފުރަން ތައްޔާރުގައި ދިވެހިން ތިބޭތާ މަހަކަށްވުރެ ގިނަދުވަސް ވީފަހުން އިއްޔެ އިސްލާމީ ޤައުމެއް ކަމަށްވާ ތުރުކީން ވެސް ވަނީ ދަތުރަށް ތައްޔާރުވާން ފަށާފައެވެ. ތުރުކީގައި ޙަރަކާތްތެރިވާ ދި ހިޔުމެނިޓޭރިއަން ރިލީފް ފައުންޑޭޝަން، އައިއެޗްއެޗް އިންވަނީ އިންސާނީ އެހީ ފޯރުކޮށްދިނުމަށް ޣައްޒާއަށް އަނެއްކާވެސް ވަރަށް އަވަހަށް ދަތުރު ފަށާނެކަން ހާމަކޮށްފައެވެ.\nރާއްޖެއިން ޣައްޒާއަށް ފުރާ ދޯނީގައި ދާނީ ކޮން ޕާޓީއެއްގެ ކޮންބަޔެއްކަން ނޭނގުނަސް ތުރުކީގެ ބޯޓުގައި ތަފާތު ޤައުމު ތަކުގެ ތަފާތު ޖަމާޢަތްތަކުން ޣައްޒާއަށް ކުރާ ދަތުރުގައި ބައިވެރި ވާނެ ކަމަށް އައިއެޗްއެޗާއި ފްރީޑަމް ފްލޮޓިއްލާގެ އިންތިޒާމު ކޮމެޓީން ވަނީ ހާމަ ކޮށްފައެވެ. ދެހާސް ދިހަ ވަނަ އަހަރު ފްރީޑަމް ފްލޮޓިއްލާގެ ނަމުން މަޝްހޫރުވީ ތުރުކީގެ ހަ ބޯޓު ހިމެނޭ ފްލޮޓިއްލާގެ ތެރެއިން މާވީމަރުމަރާ އަށް އަރައި ޔަހޫދީ ސިފައިން ހިންގި ޤަތުލުޢާއްމުގައި ތުރުކީގެ ދިހަމީހަކު މަރާލާފައި ވަނިކޮށް އަނެއްކާވެސް ހަމަ ޣައްޒާއަށް އިންސާނީ އެހީ ފޯރުކޮށްދިނުމަށް އެކި ޤައުމު ތަކުގެ މަންދޫބުން ހިމެނޭ އެހީގެ މަނަވަރު ތަކެއް ތުރުކީން ޣައްޒާއަށްދާން ފުރަން މިވަނީ ތައްޔާރު ވެފައެވެ.\n2010 ވަނަ އަހަރުވެސް ތުރުކީން ފުރައިގެން އިންސާނީއެހީ ހިފައިގެން ޣައްޒާއަށް ދަތުރުކުރި ބޯޓުތަކަށް ޔަހޫދީ ޤާޠިލުން އަރައި ޤަޠުލުޢާއްމެއް ހިންގާފައި ވަނީ ބައިނަލް އަޤުވާމީ މީޑިޔާ ތަކުން އެ މަންޒަރުތައް ވަގުތުން ދުރަށް ދައްކަމުން ގެންދަނިކޮށް އެންމެންގެ ކުރިމަތީގައެވެ. ބައިނަލް އަޤްވާމީ ޤާނޫނު ތަކާއި ޤަވާއިދުތައް މުގުރާލުމަށްފަހު ބައިނަލްއަޤްވާމީ ކަނޑުގެ ސަރަޙައްދުން ތުރުކީގެ ބޯޓު ތަކަށް އަރައިގަނެ ޔަހޫދީ ޤާޠިލުން ހިންގި ޤަޠުލު ޢާއްމަށް އެވެރިންގެ ވެރިޔާ ނަތަންޔާހޫ ވަނީ ދާދިފަހުން މަޢާފަށްވެސް އެދިފައެވެ. އަދި ދެން އެފަދަ ކަމެއް ތަކުރާރު ނުވާނެ ކަމަށްބުނެ ތުރުކީގެ ބޮޑުވަޒީރު ޢުރުދުޣާންގެ އަރިހުގައި ޢަހުދާއި ވަޢުދު ވީނަމަވެސް ޔަހޫދީންގެ ޙަޤީޤަތް ދުނިޔެއަށް ހާމަ ކޮށްދެއްވުމަށް ޢުރުދުޣާން ކުރައްވާ މަސައްކަތްޕުޅުގެ ސަބަބުން ވަނީ ޔަހޫދީންނާއި އެކު އޮންނަ ގުޅުން ގޯސްވެފައެވެ.\nއެހެން ނޫނަސް ޔަހޫދީންނަކީ ވައުދާއި ޢަހުދަށް ޙުރުމަތްތެރިކޮށް ނުހިތާނެ ބައެއް ކަމަށް ޢާލަމްތަކުގެ ވެރި ﷲގެ ވަޙީބަސްފުޅުން އެނގި ކަށަވަރު ވާއިރު، މިފަހަރުގެ ފްލޮޓިއްލާ އާއި މެދު ޔަހޫދީން ކަންކުރާނެ ގޮތެއް ބަލަން ދުނިޔެވަނީ ކެތްމަދުވެފައެވެ. އެހެން ކަމުން ޣައްޒާއަށްދާން ތައްޔާރުވުމަށް ގޮވާލި ގޮވާލުމަށް އިޖާބަދީ އެކަމަށް ތައްޔާރަށްތިބި ޒުވާނުން ޣައްޒާއަށް ފުރަން ނަންނޯޓު ނުކުރެވުނަސް ތުރުކީއަށް ދަތުރުކޮށްގެން ފްރީޑަމް ފްލޮޓިއްލާގައި ޣައްޒާއަށް ދިޔުމުގެ މަގު މިވަނީ ހުޅުވިފައެވެ.\n12 އޯގަސްޓް, 2014 | 9:57\nތުރުކީއަށް ދެވޭނެމަގު ދިއިސްލާމުން އަޅުގަނޑަށް ފަހިކޮށް ދެއްވާށެވެ. ޣައްޒާއަށްދާން އަޅުގަނޑު މިހުރީ ތައްޔާރަށެވެ.\n12 އޯގަސްޓް, 2014 | 11:16\nތި އުޅެނީ ތުރުކީބަލާލަން ދާންވެގެން. ޣައްޒާ އަށް ދާކަށްނޫން. ތުރުކީއަށް ދެވެނެގޮތް އެއޮތީ ހަމަޖެހިފަ. އަމިއްލައަށް ޓިކެޓް ނަގާގެން ދާން ބޭނުންވާމީހަކަށް އެކަން އެއޮތީ ވާގޮތަށް. ތިމާﷲ ގެ މަގުގައި ހެވަކަށް އެދިގެން ކުރާ ކަމެއްނަމަ “ދި އިސްލާމުން މިކަން އަޅުގަޑަށް ފަހިކޮށްދޭން ” ޖެހޭނެ ހެއްޔެވެ. ތިމާ ނަމާދުކުރަން ވީމަ ތައްޔާރުވެގެން ދާންޖެހޭނީ އަމިއްލަޔަށް. ރައްޓެއްސަކު ދާއިރު އޭނަގެ ސައިކަލުގަވެސް ދެވިދާނެ. އެކަމު އެކަންވާނީ ރައްޓެހި މީހާ އެކަން ކޮށްދީފިނަމަ. އޭނަ ނުގެންދިޔަސް އެކަން އަމިއްލަޔަށް ކުރަންއެބަޖެހޭ. އެއީ ނަމާދުވީމަ. އެކަމު ޣައްޒާއަށް ނުދިޔަސް އޯކޭ. އެކަމު ތިމާ ހެވަކަށް އެދިގެން ކެއްމަދުވެފައި ވާނަމަ ދާންޖެހޭނީ އަމިއްލަޔަށް. ނޫނިއްޔާ އެފަދަ ފުރުސަތެއް ތިމާއަށް ލިބެންދެން މަޑުކުރޭ. އިރާދަ ކުރެއްވިއްޔާ ކޮންމެވެސް ގޮތަކަށް ކަލެއަށް އެފުރުސަތު ތަނަވަސް ވާނެ ކަމަށް އުއްމީދުކުރަން. އެއީ މިފަދަ ދަތުރެއް ރާވަމުން ދާކަމަށް2ފަހަރަކު ރައީސް ނަޝީދު ވަނީ ވިދާޅުވެފަ. އިރާދަ ކުރެއްވިއްޔާ ރައީސް ނަޝީދުގެ މިދަތުރުގައި މިކަމަށް ރާއްޖެއިން ދާން ބޭނުން މީހުނަށް ފުރުސަތު ލިބިގެންދާނެ.\n12 އޯގަސްޓް, 2014 | 11:33\nރާއްޖޭގެ ސިފައިން ތިޔަތާކަށް ނުފޮނުވޭނެ! އެމީހުން ނުދާނެ! އެމީހުނަށް ދެވިފައިވަނީ އެމެރިކާގެ ފޭކް ތަމުރީނު! ދިވެހި ސިފައިންނަކީ ރޫހާނީގޮތުން އެފަދަ ކަމަކަށް ތައްޔާރު ވެފައިތިބި ބައެއްވެސް ނޫން! ސިފައިންގެ ތެރޭ ގިނައީ ފަރުޟު5ނަމާދުވެސް ހަމައަށް ނުކުރާމީހުން! އިސްލާމް ދީނުގެ އަޤީދާއެއް ނެތްމީހުން! އަނެއްކޮޅުން މި މުޅި ޤައުމު މިއޮތީ “ޑިމޮކްރަސީގެ” ކުފުރުގެ ދަށުވެފައި. މީގެތެރޭގައިތިބެ އިސްލާމް ދީނަށް ނަޞްރު ހޯދައެއް ނުދެވޭނެ! އެންމެން ވީ ޙައްޤުގެ މަގަށް ރުޖޫޢަވާން!\n12 އޯގަސްޓް, 2014 | 12:38\nހޯލްޑް އޮން. މަންމަ ދިރި ދުނިޔޭގަ އެބަހުރި. އަހާލާފަ އޯކޭ ވެއްޖިއްޔާ ދެވޭނީ. ކިތަންމެ ދާހިތްވިޔަސް ކުއްލިޔަކަށް އެކަހަލަ ކަމަކަށް ނުދެވޭނެ. ސަރުކާރުން އެފަދަ ކަމަކަށް ގޮވާލީމާ ދެން ޖެހޭނެ ބެލެނެވެރިންގެ ރުހުން ހޯދަން އޭގެ ފަހުގެ ކަމެއް ފުރުން.\n12 އޯގަސްޓް, 2014 | 12:44\nތިދަތުރުގައި ދިއުން އެންމެ ރަގަޅީ ކެނެރީގެ ނަޝީދު، އޭނާ ތިޔަ ފަލަސްތީނަކަށް ޖިހާދު ކުރަން ދާހިތުން ނުވެސް ނިދާ\n12 އޯގަސްޓް, 2014 | 8:11\nmashah hyvani abdulla namuga coment kuri faraathaky sifain dheke v loabivaa meeheh hen.suvaalaky abdullah5namaad kuranhey?\n12 އޯގަސްޓް, 2014 | 11:22\nMeehunnakah nuvaane ehkamehhves angain hiyaalah noonnee.Dhivehin nakee angai foni kadaa fidi baeh mi\n13 އޯގަސްޓް, 2014 | 12:14\nﷲގެ މަގުގައި ޖިހާދުކުރަން ދެވޭނީ ވަރަށް އީމާން ތެރިކަނ ްވަރުގަދަ މީހުންނަށް… ދުނިޔޭގެ އުފަލާއި ލައްޒަތުގައި ޖެހިފަ ތިބި ބަޔަކަށް ނުދެވޭނެ… އެމީހުންގެ ހިތްތަކަށް ޝައިތާނާ އަބަދުވެސް ދުނިޔޭގެ ޒީނަތްތެރިކަން ވައްދަވާ މަގު އޮލުވާލާނެ… ކެނެރީގޭ ނަޝީދަކަށް ވެސް އަދި ކިނބިގަސްދޮށުގޭ މައުމުނަކަށްވެސް އަދި އަބުދުއްﷲ ޔާމީންނަކަށް ވެސް ތިޔަ ލިސްޓެއް ނުހެދޭނެ… އެއަށް ވުރެ ދިވެހިން ތިބީ ދުނިޔޭގެ ލައްޒަތުގައި ޖެހި އާވާރާވެފަ\n13 އޯގަސްޓް, 2014 | 11:13\nއިންޝާﷲ ފުރުޞަތު ހުޅުވާފިއްޔާ މަދާނަން\n13 އޯގަސްޓް, 2014 | 2:47\nabdhullah ge basthakah alhugadu v thaaeedhu , madhu meehaku nooni nufeney , vaguthu thah heydha kurani ufalaa majaluga, media thankolhheh asaru gadhakoh dhahkaifinama ekameh migaumuga vedhaane , ekamu ekan kedi jenama , emeehunge hithunves filaa dhiyaee , alhugaduge vashaigen fenna gaaiy meehunna ,rahumaiy therinakah ,5vaguthu egovaalaa govaalumakah samaalukameh nudhevey , v iru mikahala bodu kameh kuraani kihine ?? thamrunneh viyya dhas koh dheyni kaafarun thah … emeehunah dhas koh dheveyni emeehunge sifathaha ,\n13 އޯގަސްޓް, 2014 | 3:40\nrangalhuthaa nasheedhvex hurikan. eynavaa ekamah edheyviyyya.. den thibi meehunnah engeynee meehaku ehchekey buneema comment kuran\nthe laker ge ahammadaka :\n14 އޯގަސްޓް, 2014 | 3:19\nthis reminds me the visit of Adam shameem and his friends to turkey, they got the chance to save the muslims of sooria but for some reasons they lost the chance and now they are in male, they live with their family happily ever after\n14 އޯގަސްޓް, 2014 | 11:49\nvaki neehakaa alhaigafa dho dhiislam mivanee…!!! mee dherakameh!!


MWSC ge MD Azim MTCC ah, MTCC ge MD Shah MWSC ah badhalukurahvvaifi - One Online\nއާދަމް އާޒިމް (ކ) އާއި ހަސަން ޝާހު --- ވަން ފޮޓޯ: މުހައްމަދު އައުޒަމް\nއެމްޑަބްލިއުއެސްސީގެ އެމްޑީ އާޒިމް އެމްޓީސީސީއަށް، އެމްޓީސީސީގެ އެމްޑީ ޝާހު އެމްޑަބްލިއުއެސްސީ އަށް\nއެމްޑަބްލިއުއެސްސީގެ މެނޭޖިން ޑިރެކްޓަރު އާދަމް އާޒިމް އެމްޓީސީސީގެ މެނޭޖިން ޑިރެކްޓަރުކަމުގެ މަގާމަށް ބަދަލު ކުރައްވައި، އެމްޓީސީސީގެ މެނޭޖިން ޑިރެކްޓަރު ހަސަން ޝާހު އެމްޑަބްލިއުއެސްސީގެ މެނޭޖިން ޑިރެކްޓަރު ކަމުގެ މަގާމަށް ބަދަލު ކުރައްވައިފިއެވެ.\n"ވަން އޮންލައިން" އަށް އެނގިފައިވާ ގޮތުގައި މި ބަދަލު ގެނެސްފައި ވަނީ މިއަދުން ފެށިގެންނެވެ.\nރައީސް ޔާމީންގެ ވެރިކަމުގެ ކުރީކޮޅު އެސްޓީއޯގެ މެނޭޖިން ޑިރެކްޓަރުކަން ވެސް ކުރެއްވި މ. ސީނު ކަރަންކާގޭ އާދަމް އާޒިމަށް އެމްޑަބްލިޔުއެސްސީގެ މެނޭޖިން ޑިރެކްޓަރުކަން ދެއްވީ 2018 ވަނަ އަހަރުގެ ނޮވެމްބަރު މަހުގެ 30 ވަނަ ދުވަހު އެވެ. ބޭންކް އޮފް މޯލްޑިވްސްގެ ނޮން އެގްޒެކެޓިވް ޑައިރެކްޓަރު ކަމާއި އެމްޑަބްލިޔުއެސްސީ ގެ ޗީފް ފައިނޭޝިއަލް އޮފިސަރު ކަމާއި އެސްޓީއޯގެ ޖެނެރަލް މެނޭޖަރު، ސޭލްސް އެންޑް މާކެޓިން ގެ މަގާމު ވެސް އާޒިމް ކުރީން ވަނީ ފުރުއްވާފަ އެވެ. އާޒިމް އަކީ ސަރުކާރު ކޯލިޝަނުގައި ހިމެނޭ ޖުމުހޫރީ ޕާޓީގެ މެންބަރެކެވެ.\nއެމްޓީސީސީގެ މެނޭޖިން ޑިރެކްޓަރަކަށް ހަސަން ޝާހު އައްޔަންކުރައްވާފައި ވަނީ 2018 ވަނަ އަހަރުގެ ޑިސެމްބަރު މަހުގެ 11 ގައެވެ.\nސ. މަރަދޫ ފޭދޫ ބަގީޗާގޭ ހަސަން ޝާހު އަކީ ސަރުކާރު ކޯލިޝަންގައި ހިމެނޭ، ޖުމްހޫރީ ޕާޓީގެ ކައުންސިލް މެމްބަރެކެވެ. އޭގެ ކުރިން ޝާހު ވަނީ އެމްޑީޕީގެ ސެކްރެޓަރީ ޖެނެރަލްކަމުގެ މަގާމު ވެސް އަދާކުރައްވައިފައެވެ. އަދި އިލެކްޝަންސް ކޮމިޝަނުގެ މެންބަރު ކަމުގައި ވެސް ހުންނެވި އެވެ.\nކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގައި އެމްޕީއެލްގެ ޗެއާމަންކަމުގެ މަގާމު ޝާހު އަދާކުރެއްވި އިރު، ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގެ އެންވަޔަރަމަންޓް މިނިސްޓްރީގެ ސްޓޭޓް މިނިސްޓަރުކަން ވެސް އޭނާ އަދާކުރެއްވިއެވެ.\nގުޅޭ ޓެގު އެމްޓީސީސީ އެމްޑަބްލިއުއެސްސީ މިނިސްޓްރީ އޮފް ފިނޭންސް އެންޑް ޓްރެޜަރީ ޕްރައިވެޓައިޒޭޝަން ބޯޑު\nކުވޭތުގެ އަމީރު އުމުރުން 91 އަހަރުފުޅުގައި އަވަހާރަވެއްޖެ\nޓްރާންސްޕޯޓް މިނިސްޓަރު ނަހުލާގެ މައްސަލައެއް އޭސީސީއަށް ހުށަހަޅައިފި\nކޮވިޑުން ރަނގަޅުވެފައިވާ ފަތުރުވެރިން ބަލިޖެހިފައި ހުރި މީހަކާ ދިމާވިޔަސް ރާއްޖެ އައުމުގެ ކުރިން ކަރަންޓީންވާކަށް ނުޖެހޭނެ


Game of Thrones alun hadhan govaalai petition eh | Mihaaru\nމުނިފޫހިފިލުވުން / ޕެޓިޝަން\n"ގޭމް އޮފް ތުރޯންސް" ގެ ފަހު ސީޒަން އަލުން ހަދަން ގޮވާލައި ޕެޓިޝަނެއްގައި ސޮއި ކުރަން ފަށައިފި\n"ގޭމް އޮފް ތުރޯންސް" ގެ މަންޒަރެއް.\nޑައިލަން ޑީ ކިޔާ މީހަކު އިސްކޮށް ހުރެގެން "ރިމޭކް ގޭމް އޮފް ތުރޯންސް ސީޒަން 8 ވިތު ކޮމްޕިޓެންޓް ރައިޓާޒް" ގެ ނަމުގައި ޗޭންޖް.އޯގްގައި ކުރިއަށް ގެންދާ ޕެޓިޝަނުގައި ބުނީ އެހެން ސްކްރީން ރައިޓަރުންތަކެއް ބޭނުންކޮށްގެން ސިލްސިލާގެ ސްކްރިޕްޓް ހަމަޖެހޭ އެއްޗަކަށް ހަދައި، 8 ވަނަ ސީޒަންގެ ހުރިހާ އެޕިސޯޑެއް އަލުން ހަދަން ގޮވައިލާ ކަމަށެވެ.\nއަދި މިއީ "ގޭމް އޮފް ތުރޯންސް" ގެ ވަފާތެރި ފޭނުންގެ ވަރަށް ބޮޑު އެދުމެއް ކަމަށާއި މި ސިލްސިލާ ގެނެސް ދިން ދެ މޭސްތިރިން ކަމަށްވާ ޑޭވިޑް ބެނިއޯފާއި ޑީބީ ވެއިޒް ވަނީ ސިލްސިލާގެ ވާހަކަ އެއްކޮށް ހަލާކުކޮށްލާފައި ކަމަށް ވެސް ޕެޓިޝަނުގައި ބުންޏެވެ.\nOver 850,000 people have signed Dylan's petition asking foraremake of Season 8 of Game of Thrones. Read more from Dylan about why he started the petition, the frustrations he shares with other signers, and his hopes for #GameofThrones moving forward. https://t.co/9Ian3RWmnE pic.twitter.com/21ExfAsDds\n— Change.org (@Change) May 17, 2019\nއޭގައި ފާހަގަކޮށްފައިވާ ގޮތުގައި ފަހު ސީޒަންގެ ހަ އެޕިސޯޑް ވެސް އުންމީދު ކުރި ވަރަށް ވުރެ މާ ބޮޑަށް ވެސް ފީކަޅާވެފައި، މީގައި ހެދިފައި ހުރި ގޯސްތައް ވެސް ގިނަ އެވެ. އަދި އެއީ ފަރުވާ ކުޑަކަމުގެ ނަތީޖާ ކަމަށާއި އެޗްބީއޯ އިން މިކަމާ ދޭތެރޭ ސީރިއަސްކޮށް ވިސްނައި، ފޭނުންނަށް ޖަވާބެއް ދޭނެ ކަމަށް އުންމީދު ކުރާ ކަމަށް ބުންޏެވެ.\nޕެޓިޝަނުގައި މިހާތަނަށް 800،000 އަށް ވުރެ ގިނަ މީހުން ސޮއިކޮށްފައިވެ އެވެ.\nއާރްއާރް މާޓިންގެ "އަ ސޯންގް އޮފް އައިސް އެންޑް ފަޔާ" ވާހަކަ ސީރީޒަށް ބިނާކޮށް ގެނެސް ދިން "ގޭމް އޮފް ތުރޯންސް" 8 ވަނަ ސީޒަނާ އެކު ނިންމައިލި އިރު ޖުމްލަ 73 އެޕިސޯޑް ގެނެސް ދީފައިވެ އެވެ.\nގިނަ އެވޯޑްތަކެއް ވެސް ހޯދާފައިވާ މި ސިލްސިލާ ދައްކަން ފެށީ 2011 ގަ އެވެ.\nއެޗްބީއޯ އިން ވަނީ "ގޭމް އޮފް ތުރޯންސް" ގެ ޕްރިކްއެލްއެއް ގެނެސް ދޭން ނިންމައި، އޭގެ މައިގަނޑު ބައެއް ކާސްޓުން ވެސް އިއުލާންކޮށްފަ އެވެ.\nހޮލީވުޑް ޕެޓިޝަން ޓީވީ ސިލްސިލާ


vnews - ޒަހަމްކޮށްލި ނޫސްވެރިޔާ ރާއްޖޭން ބޭރަށް ގެންގޮސްފި\nޒަހަމްކޮށްލި ނޫސްވެރިޔާ ރާއްޖޭން ބޭރަށް ގެންގޮސްފި\n23 ފެބްރުއަރީ 2013\nއާޓިފިޝަލް ބީޗު ސަރަހައްދުން ރޭ ދަންވަރު ބަޔަކު ހަމަލާދީ ޒަހަމްކޮށްލި ރާއްޖެ ޓީވީގެ ރިޕޯޓަރު، އިބްރާހިމް ވަހީދަށް އިތުރު ފަރުވާ ދިނުމަށް ރާއްޖެއިން ބޭރަށް ފުރުވާލައިފި އެވެ.\nހާލު ސީރިއަސްވެ އޭޑީކޭގެ އައިސީޔޫގައި ފަރުވާ ދިނުމަށްފަހު ވަހީދު ސްރީލަންކާއަށް ފުރުވާލީ އޭޑީކޭގެ ޑޮކްޓަރުންގެ ލަފަޔާއެކު މިއަދު ހެނދުނު އެވެ. ރާއްޖެ ޓީވީގެ އޮފިޝަލަކު ވިދާޅުވީ ވަހީދު މިއަދު ހެނދުނު ސްރީލަންކާއަށް ފުރުވާލިއިރު ވެސް އޭނާ ހޭނާރާ ކަމަށާއި ހާލު ސީރިއަސް ކަމަށެވެ.\nބަޔަ މީހުން ވަހީދަށް ހަމަލާދީފައި ވަނީ އާޓިފިޝަލް ބީޗު ކައިރިން ސައިކަލެއްގައި ދަނިކޮށް ދަގަނޑު ހޮޅިބުރިއަކުންނެވެ. އެ ހަމަލާގައި އޭނާގެ ބޯ ފަޅައިގެން ގޮސް ވަރަށް ބޮޑަށް ޒަހަމްވެފައި ވެއެވެ.\nރޭ ވަހީދަށް އޭޑީކޭގައި ފަރުވާ ދިން އިރު އެސަރަހައްދަށް ގިނަ އަދެއްގެ މީހުން ޖަމާވި އެވެ. އަދި ބައެއް ފަހަރު އެސަރަހައްދަށް ދިޔަ ބައެއް ފުލުހުންނާ ކުރިމަތިލުންތައް ވެސް ރޭ ހިނގި އެވެ. މިއަދު ހެނދުނު ވަހީދު ރާއްޖޭން ބޭރަށް ފުރުވާލި ވަގުތު ވެސް އެމްޑީޕީއަށް ނިސްބަތްވާ ވަރަށް ގިނަ މީހުން ޖަމާވެފައި އޮތެވެ.\nރޭ ވަހީދަށް ހަމަލާދީ ޒަހަމްކޮށްލި އިރު އެމްޑީޕީގެ މުޒާހަރާގައި ރޭ އެހެން ބައެއް ނޫސްވެރިންނަށް ވެސް ވަނީ އަނިޔާތައް ވެސް ހޮސްޕިޓަލުގައި ފަރުވާދޭން ޖެހިފަ އެވެ.\nފުލުހުން ބަލަމުންދާ މައްސަލައަކާ ގުޅިގެން ހޯދަން ވީޑިއޯ އާންމު ކުރި މީހަކު ހޯދައި ހައްޔަރުކޮށްފި އެވެ.\nފުލުހުން ބުނީ ގއ. ވިލިނގިލީ، ޒިއުރިކް ވިލާ، ހަސަން ތައުފީގު ހައްޔަރު ކުރީ މ. ލޮނުމިދިލިގޭ ކައިރީގައި ހުއްޓާ ކޯޓު އަމުރެއްގެ ދަށުން ރޭ ކަމަށެވެ. ތައުފީގު ހޯދަން ވީޑިއޯއެއް އާންމު ކުރީ މިދިއަ ބުރާސްފަތި ދުވަހު އެވެ.


Sababeh nethi stand badhaleh nukuran, egothah High Court'akah...\nރާއްޖެ - ޕްރޮސެކިއުޓަރ ޖެނެރަލްގެ އޮފީސް\nސަބަބެއް ނެތި ސްޓޭންޑް ބަދަލެއް ނުކުރުން، އެގޮތަށް ހައިކޯޓަކަށް ނުބުނެވޭނެ: ޕީޖީ ބިޝާމް\nހައިކޯޓުން އެ އިންޒާރުދިން ޝަރީޢަތުގައި އެފަދަ ކަމެއް ހިނގާފައި ނުވާކަމަށް ވިދާޅުވި\nކ. މާލެ 16 މެއި 2019 | ބުރާސްފަތި 10:59 4,486\nޕްރޮސެކިއުޓަރ ޖެނެރަލް އައިޝަތު ބިޝާމް - ރައީސް އޮފީސް\nސަބަބެއް ނެތި ޕްރޮސެކިއުޓަރ ޖެނެރަލްގެ އޮފީހުން އެއްވެސް މައްސަލައެއްގެ ސްޓޭންޑް ބަދަލު ނުކުރާ ކަމަށާއި ސްޓޭންޑް ބަދަލު ކުރާނަމަ ފިޔަވަޅު އަޅަން ޖެހިދާނެކަމަށް ހައިކޯޓަކަށް ނުބުނެވޭނެ ކަމަށް ޕްރޮސެކިއުޓަރ ޖެނެރަލް އައިޝަތު ބިޝާމް ވިދާޅުވެއްޖެ އެވެ.\nހައިކޯޓުގައި މިދިޔަ މަހުގެ 30 ވަނަ ދުވަހު ބޭއްވި, ރިޔާސީ ލޯންޗްކޮޅު ފިނިފެންމާގައި އެއްޗެއް ގޮއްވާލި މައްސަލާގައި އަދުލު އިންސާފު ގާއިމްކުރަން ހުރަސް އެޅުމުގެ ދައުވާ ސާބިތުވި ސިފައިންގެ ކުރީގެ މީހުންގެ ތެރެއިން އެކަކުގެ އިސްތިއުނާފް ޝަރީއަތުގައި އެކޯޓުގެ ފަނޑިޔާރު މުހައްމަދު ނިޔާޒް ވިދާޅުވީ އިސްތިއުނާފް މަރުހަލާތަކުގައި ދައުލަތުގެ ސްޓޭންޑް ބަދަލުކުރާނަމަ އެކަމަކީ ޕްރޮސެކިއުޓާ ޖެނެރަލާ މެދު ފިޔަވަޅު އެޅިދާނެ ކަމެއް ކަމަށެވެ.\nއެ މައްސަލާގައި ދައުލަތުގެ މީޑިއާގައި ވާހަކަދައްކަވަމުން ބިޝާމް ވިދާޅުވީ "ހައިކޯޓުން އެ އިންޒާރުދިން ޝަރީޢަތުގައި އެފަދަ ކަމެއް ހިނގާފައި ނުވާކަމަށާއި، އެއް ކޯޓެއްގައި ދެފަހަރު ގޮސް ސްޓޭންޑް ބަދަލުކޮށްފައިވެސް ނުވާނެ" ކަމަށެވެ.\nބިޝާމް ވިދާޅުވީ ގާނޫނު އަސާސީއާއި ޕްރޮސެކިއުޓަރ ޖެނެރަލްގެ ގާނޫނުގައި ދައުވާކުރަން ނިންމާނިންމުން އަނބުރާ ގެނައުމާއި އެނިންމުމެއް ބަދަލުކުރުމާއި ރިވިއުކުރުމުގެ ވާހަކަ ސަރީހަ އިބާރާތުން ލިޔެފައިވާކަމަށާއި އެހެންކަމުން އެކަން ނުކުރެވެންވީ އެއްވެސް ސަބަބެއް ނެތްކަމަށް ގަބޫލުކުރައްވާކަމަށެވެ.\nއެއްވެސް ސަބަބެއް ނެތި ޕީޖީގެ ސްޓޭންޑް ބަދަލު ނުކުރައްވާ ކަމަށް ބިޝާމް ވިދާޅުވެފައިވާއިރު ފިސްތޯލައެއް ގެންގުޅުނު މައްސަލާގައި ކުރީގެ ނައިބް ރައީސް އަހުމަދު އަދީބުގެ މައްޗަށް އިއްވި ޖަލު ހުކުމް ސާބިތު ނުވާ ކަމަށާއި އެހެން ކަމުން އެ މައްސަލަ ބާތިލް ކޮށްދިނުމަށް ދައުލަތުގެ ފަރާތުން ސުޕްރީމް ކޯޓުގައި ވަނީ އެދިފައެވެ. އަދީބުގެ މައްޗަށް ކޮށްފައިވާ ހުކުމަކީ އެކަށީގެންވާ ހެކިތަކެއްގެ މައްޗަށް ބިނާކޮށް ކޮށްފައިވާ ހުކުމެއް ނޫންކަމަށް އެނގޭ ކަމަށް ވެސް ޕީޖީގެ ވަކީލު ވަނީ ވިދާޅުވެފައެވެ.\nއެ މައްސަލައަކީ ގާނޫނު އަސާސީގެ 51 ވަނަ މާއްދާގައި ބުނާ އެކަށީގެންވާ ޝައްކެތް ނެތް މިންވަރަށް އަދީބާ ދެކޮޅަށް ސާބިތުނުވާ މައްސަލައެއްކަން ޕީޖީއަށް އެނގުނީ ޝަރީއަތުގެ ދެ މަރުހަލާ ނިމިދިޔަ ފަހުންނެވެ. އަދި އަދީބުގެ ފަރާތުން އެމައްސަލަ ސުޕްރީމް ކޯޓުގައި އިލްތިމާސްކުރިތާ ވެސް އެތައް ދުވަހެއް ފަހުންނެވެ.\nމީގެ އިތުރުން ކުރީގެ ޑިފެންސް މިނިސްޓަރު މުހައްމަދު ނާޒިމްގެ މައްޗަށް ކުރި 11 އަހަރުގެ ޖަލުހުކުމަކީ ނާޒިމަށް ކޮށްގެންވާނެ ހުކުމެއް ނޫންކަމަށް ޕީޖީން އެއްބަސްވެ ސުޕްރީމް ކޯޓުން އެ ހުކުމް ބާތިލް ހުކުމެއް ކަމަށް ކަނޑައެޅީ ވެސް މިދިޔަ އަހަރުގެ ތެރޭގައެވެ.


ބ. މާޅޮހުގައި ފެން ޕްލާންޓް ބެހެއްޓުމަށް ފެސިލިޓީ ބިލްޑިންގ ގެ މަސައްކަތް ފަށައިފި | Atoll News\nބ. މާޅޮހުގައި ފެން ޕްލާންޓް ބެހެއްޓުމަށް ފެސިލިޓީ ބިލްޑިންގ ގެ މަސައްކަތް ފަށައިފި\nޝާއިޢުކުރީ: މުޙައްމަދު އަފްރާޙް ޖޫން 29, 2021, 13:46\nބ. މާޅޮހުގައި ފެނާއި ނަރުދަމާ ނިޒާމް ޤާއިމްކުރުމުގެ ޢަމަލީ މަސައްކަތް ފަށާފައިވާ ކަމަށް އެމް.ޑަބްލިޔު.އެސް.ސީން ބުނެފި އެވެ.\nއެ ކުންފުނިން ބުނީ މިހާރު ކުރިޔަށްދަނީ ފެން ޕްލާންޓް ބެހެއްޓުމަށް އިމާރާތްކުރާ ފެސިލިޓީ ބިލްޑިންގ އިމާރާތްކުރުމުގެ މަސައްކަތްތަކެވެ. އަދި ފެނާއި ނަރުދަމާ ނިޒާމް ޤާއިމްކުރުމަށް ބޭނުންވާ ހޮޅިއާއި އެހެނިހެން ތަކެތި މިހާރު ވަނީ މާޅޮހަށް ގެންގޮސްފައި ކަމަށް ވެސް އެ ކުންފުނިން ބުނެއެވެ.\nމި މަޝްރޫޢުގައި ހިމެނޭ ފެނުގެ ނިޒާމް ޤާއިމް ކުރުމުގެ މަސައްކަތުގެ ދަށުން މާޅޮހުގައި 4.93 ކިލޯ މީޓަރގެ ދިގު ފެން ހޮޅީގެ މައި ނެޓްވޯރކް ޤާއިމް ކުރުމާއި އާރ.އޯ ފެސިލިޓީ ބިލްޑިންގ އިމާރާތް ކުރުމާއި ފެން އުފެއްދުމަށްޓަކައި2އާރ.އޯ ޕްލާންޓް ބެހެއްޓުމާއި، ފެން ރައްކާކުރުމަށްޓަކައި3ތާންގީ ބެހެއްޓުން ހިމެނެއެވެ.\nމި މަޝްރޫޢުގައި ހިމެނޭ ނަރުދަމާ ނިޒާމުގެ މަސައްކަތުގެ ދަށުން މާޅޮހުގައި 4.5 ކިލޯ މީޓަރުގެ ދިގު ނަރުދަމާ މައި ނެޓްވޯކް ޤާއިމްކުރުމާއި، 250 މީޓަރގެ ޕަންޕިން ލައިން އެޅުމާއި، ނަރުދަމާގެ އިދާރީ ބިލްޑިންގ އިމާރާތް ކުރުމާއި،2 ޕަންޕިންގ ސްޓޭޝަނާއި އަދި 1 ސީ އައުޓް ފޯލް ޤާއިމްކުރުން ހިމެނެއެވެ. އަދި ގޭގޭގައި ޖަންކްޝަން ބަހައްޓައި، ނަރުދަމާ ކަނެކްޝަން ގުޅައިދީ މި ގެތަކަށް ނަރުދަމާގެ ޚިދުމަތް ފޯރުކޮށްދެވިގެން ދާނެއެވެ.\nމީގެ އިތުރުން މިމަޝްރޫޢުގެ ދަށުން ފެނާއި ނަރުދަމާ ނިޒާމް ހިންގާ ބެލެހެއްޓުމަށް ބޭނުންވާ ޖަނެރޭޓަރ ސެޓާއި ވެހިކަލް އަދި ފެން ތަޙުލީލު ކުރުމަށް ބޭނުންވާ ސާމާނު ފޯރުކޮށްދިނުމަށް ވަނީ ހަމަޖެހިފައެވެ.\nމާޅޮހުގެ ފެނާއި ނަރުދަމާގެ މަޝްރޫޢުއަކީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން އެ ކުންފުންޏާއި ހަވާލުކޮށްގެން ކުރިއަށް ގެންދާ މަޝްރޫޢެކެވެ.\nމިމަޝްރޫޢުގެ އަގަކީ ޖުމްލަ 60,448,081.38 މިލިއަން ދިވެހި ރުފިޔާ އެވެ. މި މަޝްރޫޢުގެ މުއްދަތަކީ 540 ދުވަހެވެ.\nމި މަޝްރޫޢުގެ މަސައްކަތް ނިމުމުން މާޅޮހުގެ ރައްޔިތުންނަށް ސާފު ބޯފެނާއި ރައްކާތެރި ނަރުދަމާގެ ނިޒާމެއް ލިބިގެންދާނެ އެވެ.\nމިލިޔުމަށް ޚިޔާލު ފޮނުވާ "ބ. މާޅޮހުގައި ފެން ޕްލާންޓް ބެހެއްޓުމަށް ފެސިލިޓީ ބިލްޑިންގ ގެ މަސައްކަތް ފަށައިފި"


Singapore Airlines ge Dreamliner Raajje ah\nސިންގަޕޯ އެއާލައިންސްގެ ޑްރީމްލައިނާ ބޯޓެއް: މި ބޯޓުގައި ޖާގަ ތަނަވަސް ވާނެ-\nސިންގަޕޯ އެއާލައިންސްގެ ފްލީޓްގައި ހިމެނޭ އެންމެ ހިތްގައިމު ޖާގަ ބޮޑު ބޯޓު "ޑްރީމްލައިނާ" ރާއްޖެއަށް ދަތުރުތައް ފަށަން ތައްޔާރު ވެއްޖެ އެވެ.\nއޭވިއޭޝަން ހަބަރުތައް ގެނެސްދޭ ބައެއް ސައިޓުތަކުގައިވާ ގޮތުން ސިންގަޕޯ އެއާލައިންގެ ޑްރީމްލައިނާ 10-787 ފްލައިޓް ރާއްޖެއަށް ދަތުރު ކުރަން ފަށާނީ ރާއްޖޭގެ ޓޫރިޒަމްގެ މައި ސީޒަނާ ދިމާކޮށް އަންނަ ސެޕްޓެމްބަރު މަހުން ފެށިގެންނެވެ.\nޑްރީމްލައިނާގެ ދަތުރުތައް ރާއްޖެއަށް ފަށަން މަގުފަހިވީ ރައީސް އިބްރާހިމް މުހައްމަދު ސޯލިހު މި މަހު ސިންގަޕޫރަށް ކުރެއްވި ރަސްމީ ދަތުރުފުޅުގައި ސޮއި ކުރެއްވި އެއްބަސްވުންތަކާ ގުޅިގެނެވެ.\nސިންގަޕޫރުގެ ސީނިއަ މިނިސްޓާ އޮފް ސްޓޭޓް ފޯ ޓްރާންސްޕޯޓް ލެމް ޕިން މިން ވިދާޅުވެފައިވާ ގޮތުގައި ދެ ގައުމުގެ ދެމެދުގައި ސޮއިކޮށްފައިވާ އެއްބަސްވުންތަކުގެ ސަބަބުން ދެ ގައުމަށް ވެސް ވިޔަފާރީގެ ރޮނގުން ފައިދާ ކުރާނެ ކަމަށެވެ.\nރާއްޖެ އަށް އުދުހެން ފަށާ ސިންގަޕޯ އެއާލައިންސްގެ ޑްރީމްލައިނާގެ ބިޒްނަސް ކްލާހުގައި 30 ކެބިން ހުރެ އެވެ. މި ކެބިންތައް ހާއްސަވާ އެއް ސަބަބަކީ ފްލައިޓަށް އެރުމުގެ ކުރިން ދުރާލާ ކެއުންތަކަށް ބުކިން ހައްދަން ފުރުސަތު ލިބުމެވެ. މި ފްލައިޓު "ބުކް ދަ ކުކް" ހިދުމަތް މެދުވެރިކޮށް ބޯޓަށް އެރުމުގެ ކުރިން ބޭނުންވާ ކެއުމަށް އޯޑަރު ދެވެ އެވެ.\nމި ބޯޓުން އެއްފަހަރާ 335 މީހުންނަށް ދަތުރުކުރެވޭ އިރު ފްލައިޓުގައި ތިން ކްލާހެއްގެ ސީޓް ހުރެ އެވެ.\nސިންގަޕޯ އެއާލައިންސްއަކީ 1984 ވަނަ އަހަރުން ފެށިގެން ރާއްޖެ އަށް ދަތުރު ކުރަމުން ގެންދާ އެއާލައިންއެކެވެ. މިހާރު ސިންގަޕޯ އެއާލައިންސްގެ ވިޔަފާރީގެ ތެރޭގައި ހިމެނޭ ސިލްކް އެއާ އާއި ފްލައި ސްކޫޓު ވެސް ރާއްޖެ އަށް ދަތުރު ކުރެ އެވެ.


Raajjeyge dhevana Synthetic track FVM City gai Alhanee\nސިންތެޓިކް ޓްރެކެއް އަތޮޅު ތެރޭގައި އެޅުމަސް އެންމެ އިސްކަންދޭން ޖެހެނީ ފުވައްމުލައް ސިޓީއަށް - އެތުލެޓިކްސްގައި އެންމެ ކާމިޔާބު ރަށް\n21 ޖެނުއަރީ 2020, 20:33 |\nރާއްޖޭގައި އަޅާ ދެވަނަ ސިންތެޓިކް ޓްރެކެ ފުވައްމުލަކުގައި އެޅިގެންދާނެ ކަމަށް ކުޅިވަރާ ބެހޭ ވަޒީރު އަހުމަދު މަޚުލޫފު ވިދާޅުވެއްޖެއެވެ.\nމީޑިއާގަިއ ވާހަކަ ދައްކަވަމުން މަޚުލުފު ވިދާޅުވެފައިވަނީ މާލޭ ސަރަހައްދުގެ އިތުރުން ސިންތެޓިކް ޓްރެކް އަޅަން ނިންމާފައި ވަނީ ހދ. ކުޅުދުއްފުށި ސިޓީ އާއި، ގދ. ތިނަދޫ އާއި ފުވައްމުލައް ސިޓީގެ އިތުރުން އައްޑު ސިޓީ ހިތަދޫގައި ކަމަށެވެ.\nކުޅިވަރާ ބެހޭ މިނިސްޓރްިގެ މިނިންމުމަކީ ހެޔޮފާލެކެވެ. އެހެނީ ރާއްޖޭގައި އެއްރަށަކަށް އެތުލެޓިކްސްގައި އެންމެ ކާމިޔާބުކަމާއެކީ ކުރިޔަށް ދަނީ އަދި ކާމިޔާބު ހޯދާފައިވަނީ ފުވައްމުލައް ސިޓީން ކަމަށްވާތީ އެވެ.\nރާއްޖޭގެ އެންމެ ފުރަތަމަ ސިންތެޓިކް ޓްރެކެއް އަޅާފައި ވަނީ ހުޅުމާލޭގައެވެ. އަތޮޅު ތެރޭގެ ފުރަތަމަ ސިންތެޓިކް ޓްރެކް އަޅަން ކުރިން މަސައްކަތް ކޮށްފައި ވަނީ އައްޑޫ ސިޓީ ހިތަދޫގައެވެ. ނަމަވެސް މިހާރު އެތަރުތީބު ބަދަލުވެ އަތޮޅުތެރޭގެ ފުރަތަމަ ސިންތެޓިކް ޓްރެކް އެޅިގެން ދާނީ ފުވައްމުލަކުގައި ކަމަށް މިނިސްޓަރު ވިދާޅުވެއެވެ.\nފުވައްމުލަކުގައި ފުރަތަމަ ސިންތެޓިކް ޓްރެކް އެޅި ނަމަވެސް އައްޑޫ ސިޓީ ހިތަދޫގައި އަޅަން ހަމަޖެހިފައިވާ ޓްރެކެ އެޅޭތޯ މަސައްކަތް ކުރާނެކަމަށް ވިދާޅުވިއެވެ.\n“އަޅުގަނޑުމެން ކުރިން އިއުލާން ކުރީ އެންމެ ފުރަތަމަ ސިންތެޓިކް ޓްރެކް އެޅިގެންދާނީ ހިތަދޫގައިކަމަށް ނަމަވެސް އަޅުގަނޑަށް ހީވަނީ މިހާރު ހިތަދޫގެ ބަދަލުގައި ފުވައްމުލަކުގައި މި ޓްރެކް އެޅިގެންދާނެ ކަމަށް. ނަމަވަސް އަދި ވެސް ހިތަދޫއާއި ދިމާލަށް މި މަސައްކަތް ގެންދެވޭތޯ ބަލާނަން.” މިނިސްޓަރު މަޚުލޫފު ވިދާޅުވިއެވެ.\nސިންތެޓިކް ޓްރެކް އެޅުމަށް ބޭނުންވާ ތަކެތީގެ އަގު ހެދުމުގެ (ބީއޯކިއު) މަސައްކަތް ފާއިތުވި ނޮވެމްބަރު މަހު ވަނީ ހެކްޒާ ކޮމްޕެނީއާއި ހަވާލުކޮށްފައެވެ. މިނިސްޓްރީއިން ހާމަކުރައްވާފައި ވަނީ މިހާރު މަސައްކަތް ކުރެވެމުން ދަނީ މި ޓްރެކްތަކުގެ މަސައްކަތް ބިޑަށް ހުޅުވާލުމުގެ މަސައްކަތް ކަމަށެވެ.\nއަތޮޅުތެރޭގައި ފެންވަރު ރަނގަޅު ސިންތެޓިކް ޓްރެކްތައްކެއް އެޅުމުން ކުޅިވަރު ތަރައްގީ ކުރުމަށް ކުރަމުންދާ މަސައްކަތަށް ބޮޑެތި ކުރި އެރުންތަކެއް ލިބޭނެ ކަމަށް މިނިސްޓަރު މަޚުލޫފު ވިދާޅުވިއެވެ.


Nasheed vaanee emme baaru gadha Majileehuge Raeesakah! | Mihaaru\nދަރުބާރުގެ ކައިރިއަށް ރޭ އެއްވި އެމްޑީޕީގެ ސަޕޯޓަރުންނާ ނަޝީދު ސަލާމް ކުރައްވަނީ. ނަޝީދު މަޖިލިހުގެ ރައީސް ކަމަށް ވަޑައިގަތުމަށް ފުރަތަމަ ތަނާޒަލްވެވަޑައިގެންނެވި.--- ފޮޓޯ: ނިޝާން އަލީ/ މިހާރު\n28 މެއި 2019 - 13:42 54 comments\nމިރޭ ހުވާކުރާ އާ ރައްޔިތުންގެ މަޖިލިހުގެ ރައީސްގެ މަގާމާ ކުރީގެ ރައީސް މުހައްމަދު ނަޝީދު ހަވާލުވެވަޑައިގެންފި ނަމަ އެމަނިކުފާނު ވެވަޑައިގަންނަވާނީ މިހާތަނަށް ރާއްޖެ ދުށް އެންމެ ބާރުގަދަ މަޖިލިހުގެ ރައީސަށެވެ.\nރޭ އޮތް އެމްޑީޕީ ޕާލިމެންޓަރީ ގްރޫޕްގެ ބައްދަލުވުމުގައި، ރައްޔިތުންގެ މަޖިލިހުގެ ރައީސަކަށް އެ ޕާޓީން އެމަނިކުފާނުގެ ނަންފުޅު ކުއްލިއަކަށް ފާސްކުރުމުގެ ކުރިން، އެ މަގާމަށް ކުރީގެ ރައީސް ވާދަނުކުރައްވާނެ ކަމަށް އޮތީ ބެލެވިފަ އެވެ.\nއެކަމަކު ފަހު ވަގުތު އެމްޑީޕީގެ 65 މެމްބަރުންގެ ޕާލިމެންޓްރީ ގްރޫޕުން ނަޝީދަށް ފުރުސަތު ދެއްވުމާ އެކު މިރޭ އޮންނަ މަޖިލިހުގެ ރައީސް ކަނޑައަޅާ ވޯޓުން އެމަނިކުފާނު ހޮވިވަޑައިގަންނަވާނެކަމާ މެދު ޝައްކެއް ނެތެވެ.\nމިހާތަނަށް ރައްޔިތުންގެ މަޖިލިހުގެ ރައީސް ބެލެވެމުން އައީ، މަގާމު ކިތައްމެ ބޮޑަސް، މަޖިލިސް ކޮންޓްރޯލްކުރެއްވޭ ބޭފުޅުންގެ ގޮތަކު ނޫނެވެ. އެންމެ ފަހުން ހުންނެވި އަބްދުﷲ މަސީހަށް ވެސް މަޖިލިހުގެ މެޖޯރިޓީ މެމްބަރުން ކޮންޓްރޯލެއް ނުކުރެއްވުނެވެ. ގިނަ މެމްބަރުން ކަންކަން ކުރެއްވީ ކުރީގެ ރައީސް އަބްދުﷲ ޔާމީން ބޭނުންފުޅުވި ގޮތަށެވެ.\nއޭގެ ކުރީގެ މަޖިލިހުގެ ރައީސުން ވެސް ތިއްބެވީ އެފަދަ ހާލަތެއްގަ އެވެ.\nއެކަމަކު ނަޝީދު އެ މަގާމާ ހަވާލުވެވަޑައިގަންނަވާނީ ވެސް މަޖިލިހުގެ މެޖޯރިޓީ މެމްބަރުންގެ ކޮންޓްރޯލްކުރައްވާ ބޭފުޅެއްގެ ގޮތުގަ އެވެ. އެމަނިކުފާނު ބޭނުންފުޅުވާ ގޮތަކަށް ވޯޓު ދެއްވާނެ، ބަހުސްކުރަައްވާނެ އަގުލަބިއްޔަތެއް، މަޖިލިހުގައި އޮންނާނީ ގާއިމްވެފަ އެވެ.\nއެމްޑީޕީގެ ތަރުޖަމާނު އަދި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) "މިހާރު" އަށް ވިދާޅުވީ ނަޝީދު އެ ހަވާލުވެވަޑައިގަންނަވަނީ ވަރަށް ޒިންމާދާރު، މަސްއޫލިއްޔަތު ބޮޑު ދައުލަތުގެ ތިން ބާރުގެ ތެރެއިން ރައްޔިތުން އިންތިހާބުކޮށްފައި ތިބި ބޭފުޅުންގެ ރައީސްގެ މަގާމާ ކަމަށެވެ.\nކުރީގެ ރައީސް މުހައްމަދު ނަޝީދު އާ މަޖިލިހަށް އޮތް އޮރިއެންޓޭޝަން ޕްރޮގްރާމެއްގައި ބައިވެރިވެވަޑައިގަންނަވަނީ. --- ފޮޓޯ: މަޖިލިސް\n"ނަޝީދަކީ ރާއްޖެ އަށް ޑިމޮކްރަސީ ގެނައުމަށް އެންމެ މުހިންމު ދައުރެއް އަދާކުރި ބޭފުޅާ. ޑިމޮކްރަޓިކް ނިޒާމެއް ގެނައުމާއި ރައްޔިތުންގެ ހައްގުތައް ކަށަވަރު ކުރުމުގައި ޗެމްޕިއަނެއް. ވާދަވެރި ސިޔާސީ ނިޒާމެއް ގާއިމު ކުރުމުގައި ވަރުގަދަ ޝަހްސިއްޔަތެއް،" އިންތި ވިދާޅުވި އެވެ.\nއެންމެ ފަހުން ޖޭއެސްސީ އަށް ވެސް\nރާއްޖޭގެ ޝަރުއީ ނިޒާމް އިސްލާހުކުރަން ޖެހޭކަމުގެ ބަހުސުގައި އަބަދުވެސް އެންމެ ކުރީގައި އުޅުއްވަނީ ނަޝީދެވެ. އެކަމަކު މީގެ ކުރިން އެމަނިކުފާނަށް އެކަމުގައި މިހާރު އޮތްހާ ތަނަވަސް ފުރުސަތެއް ލިބިވަޑައިގެންފައެއް ނުވެ އެވެ. ރައީސްކަމުގައި ހުންނެވި އިރު މަޖިލިހުގެ ކޮންޓްރޯލް އޮތީ އިދިކޮޅަށެވެ. އެހެންކަމުން އެމަނިކުފާނު ބޭނުންފުޅުވި ބަދަލުތަކެއް ޝަރުއީ ނިޒާމަކަށް ނުގެންނެވުނެވެ.\nއެކަމަކު މިރެއަށް ފަހު ޖުޑިޝަލް ސާވިސް ކޮމިޝަން (ޖޭއެސްސީ)ގެ މެމްބަރަކަށް ނަޝީދު ވެވަޑައިގަންނަވާނެ އެވެ. އެ ކޮމިޝަންގެ އެއް ގޮނޑި ހާއްސަވެފައި އޮންނަނީ މަޖިލިހުގެ ރައީސަށް ކަމަށް ވާތީ، ނަޝީދު ދެން ހުންނަވާނީ ފަނޑިޔާރުންނާ ގުޅޭ ކަންކަމާ ބެހޭ މައި ކޮމިޝަން ތެރޭގަ އެވެ.\nއިންތި ވިދާޅުވީ ޝަރުއީ ނިޒާމު އިސްލާހު ކުރަން އެންމެ ބޮޑަށް ފަސޭހަވެގެން ދާނީ ޖޭއެސްސީގެ ތެރެއިން ކަމަށެވެ. އެހެންކަމުން ޝަރުއީ ދާއިރާގައި ހުރި މައްސަލަތައް ގަބޫލުފުޅުކުރައްވައިގެން ޖޭއެއްސީ އަށް ވަޑައިގަންނަވާ ފުރަތަމަ ބޭފުޅަކީ ވެސް ނަޝީދު ކަމަށް ވާތީ އިންތި އެކަމަށް ތައުރީފް ކުރެއްވި އެވެ.\nދަރުބާރުގޭގައި ރޭ ބޭއްވި ބައްދަލުވުމުގައި ނަޝީދު (މ) ރިޔާސަތު ބަލަހައްޓަވާ އިރު، އެމަނިކުފާނުގެ އަރިހުގައި އެމްޑީޕީގެ ޗެއާޕާސަން ހަސަން ލަތީފާއި އެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު. --- ފޮޓޯ: ނިޝާން އަލީ/ މިހާރު\n"ރައްޔިތުންގެ ހައްގުތަކާއި ޑިމޮކްރަޓިކް ނިޒާމެއް ގާއިމު ކުރުމަށް ވަރަށް ބޮޑު ހުރަހަކަށް ޖުޑިޝަރީ ވެފައިވާ ކަން ރައްޔިތުން ގަބޫލުކުރަނީ. އަޅުގަނޑު ގަބޫލުކުރާ ގޮތުގައި ނަޝީދަކީ ޑިމޮކްރަޓިކް ނިޒާމެއް ގާއިމު ކުރުމަށް މަސައްކަތް ކުރައްވާ އެންމެ ބޮޑު އެއް ތަނބު،" އިންތި ވިދާޅުވި އެވެ.\nއިންތި ވިދާޅުވި ގޮތުގައި މަޖިލިހުގެ ރައީސް ކަމަށް ދެން އެ ވަޑައިގަންނަވަނީ ގާނޫނުއަސާސީ އާއި ރައްޔިތުންގެ ހައްގުތައް ކަށަވަރުކޮށް، ޑިމޮކްރަޓިކް ނިޒާމެއް ގެނައުމަށް ބޮޑު ދައުރެއް އަދާކުރެއްވި ފުރަތަމަ ބޭފުޅާ އެވެ.\nކުރީގެ ރައީސް މުހައްމަދު ނަޝީދު. --- ފޮޓޯ: ހުސެއިން ވަހީދު/ މިހާރު\n"އަޅުގަނޑު ގަބޫލުކުރާ ގޮތުގައި ކުރިއަށް އޮތް ތަނުގައި ރައީސްގެ ވައުދުތައް ފުއްދެވުމަށާއި އެޖެންޑާ 19 ގައި ހިމެނޭ ކަންކަން ފުރިހަމަކޮށް ދިނުމަށް ލިބުނު ބޮޑު ބާރަކާއި ޔަގީން ކަމެއް ލިބިގެން މިދަނީ މަޖިލިހުގެ ރައީސް ކަމަށް ނަޝީދު ވަޑައިގަތުން،" އިންތި ވިދާޅުވި އެވެ.\nއެމްޑީޕީގެ ޕާލިމެންޓްރީ ގްރޫޕްގެ ވޯޓަށް ފަހު ނަޝީދު ރޭ ވިދާޅުވި ގޮތުގައި ކުރިއަށް އޮތް ތަނުގައި މަޖިލިސް ހިނގަމުން ދާނީ ގާނޫނުއަސާސީ އާއި ރާއްޖޭގެ ގާނޫނުތަކާ އެއްގޮތްވާ ގޮތުގެ މަތިންނެވެ. އަދި ރައްޔިތުން "އެޖެންޑާ 19" އަށް ވޯޓު ދިނީ ރައްޔިތުންގެ އުންމީދުތައް ހަގީގަތަކަށް ވާން ބޭނުންވާތީ ކަމަށް ވިދާޅުވި އެވެ.\n"މަޖިލިސް ހިނގަމުންދާނީ ގިނަ ޕާޓީ އެކުލެވޭ، ވާދަވެރި ސިޔާސީ ނިޒާމާއި ޑިމޮކްރަޓިކް އުސޫލުތަކާ އެއްގޮތްވާ ގޮތުގެ މަތިން. އިސްލާމީ އުސޫލުތަކާއި ހަމަތަކާ ހިލާފަށް އެއްވެސް ކަމެއް މަޖިލިހުގައި ހިނގައިގެން ނުދާނެ،" ނަޝީދު ވިދާޅުވި އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން އެމްޑީޕީ ޕާލަމެންޓްރީ ގްރޫޕް


ފުރަބަންދުގައި ބިލް ދެއްކީ %30 މީހުން، ޖޫން މަހުގެ ބިލުން %40 ކަނޑާލަން ވަނީ ނިންމާފައި ފުރަބަންދުގައި ބިލް ދެއްކީ %30 މީހުން، ޖޫން މަހުގެ ބިލުން %40 ކަނޑާލަން ވަނީ ނިންމާފައި\nފުރަބަންދުގައި ބިލް ދެއްކީ %30 މީހުން، ޖޫން މަހުގެ ބިލުން %40 ކަނޑާލަން ވަނީ ނިންމާފައި\nސްޓެލްކޯ ހެޑްއޮފީސް ހިންގާ އިމާރާތް - ފޮޓޯ : ޕީއެސްއެމް\nޖޫން މަހުގެ ކަރަންޓް ބިލުން 40 އިންސައްތަ ކަނޑާލަން ނިންމާފައިވާކަމަށް ސްޓެލްކޯއިން ބުނެފިއެވެ. ޖޫން މަހުގެ ކަރަންޓު ބިލު ބޮޑުކަމަށްބުނެ ބައެއް މީހުން އެކަމުގެ ޝަކުވާ ކުރަމުންދާތީ ސްޓެލްކޯއިން ވަނީ އެކަން ބަލަމުންދާކަންވެސް ހާމަކޮށްފައެވެ. ސްޓެލްކޯއިން ބުނީ ފުރަބަންދުގެ މުއްދަތުގައި ބިލް ދެއްކީ %30 މީހުންކަމަށެވެ.\nކަރަންޓު ބިލްތައް ބޮޑުވި ސަބަބާ ގުޅޭގޮތުން ނޫސްވެރިންނަށް މަޢުލޫމާތުދެއްވަމުން، ސްޓެލްކޯގެ މެނޭޖިންގް ޑިރެކްޓަރ ޙަސަން މުޣުނީ ވިދާޅުވީ، ޖޫން މަހުގެ ބިލްތައް މިހާރު ފެންނަވަރަށް ބޮޑުވެފައިވަނީ މީގެކުރިން ސަރުކާރުން ނިންމާފައިވާގޮތުންނަމަ ބިލްތަކުން ޖޫން މަހު ސަބްސިޑައިޒްކުރުމަށް ނިންމާފައި ނެތުމުންކަމަށެވެ. އަދި ޖޫން މަހަކީ ހޫނު ގަދަ މަހަކަށް ވުމާއި ރަމަޟާން މަސްވެސް އެ ދުވަސްވަރާ ދިމާވުމުން ކަރަންޓު ބޭނުންކުރާ މިންވަރު އިތުރުވުމަކީވެސް ބިލް ބޮޑުވި ސަބަބެއްކަމަށް މުޣްނީ ވިދާޅުވިއެވެ. އޭނާ ވިދާޅުވީ އެ ދުވަސްވަރު ރައްކާތެރިކަމުގެ ފިޔަވަޅެއްގެ ގޮތުން ބިލްތަކުގެ ރީޑިން ނަގަން ގެތަކަށް މުވައްޒަފުން ފޮނުވާފައިނުވާތީ ބިލްތައް މައިގަނޑުގޮތެއްގައި ތައްޔާރުކޮށްފައިވަނީ މިދިޔަ3މަހުގެ އެވަރެޖަށް ބަލައިގެން ކަމަށެވެ. ކަރަންޓް މީޓަރުގެ ރީޑިންގ ނަގަން ނުދިޔަނަމަވެސް ސްޓެލްކޯއިން ވަނީ މީޓަރުގެ ފޮޓޯ ފޮނުވުމަށްވެސް އެ ދުވަސްތަކުގައި އެދިފައެވެ.\nމި މައްސަލަތައް ހައްލުކުރުމަށް ގިނަ މަސައްކަތަތަކެއް ކުރަމުންދާއިރު، އާންމުންގެ މެދުގައި ހަކަތަ ބޭނުންކުރުން މަދުކޮށް ނުވަތަ އެނަރޖީ ސޭވިންގް ދިރިއުޅުމަކަށް އަހުލުވެރިވުން މުހިންމުކަން މުޣުނީ ވިދާޅުވިއެވެ. ރާއްޖޭގައި މިހާރު ބޭނުންކުރާ ނިޒާމަކީ ކަރަންޓާއި ފެނުގެ އަގު އުފުލޭ ނިޒާމަކަށް ވާއިރު، މިކަމަށް އާންމުން ސަމާލުވާންޖެހޭކަމަށްވެސް އޭނާ ވިދާޅުވިއެވެ.\nމި މައްސަލަތަކަށް ލުއިތަކެއް ހޯދުމަށް ސްމާޓް މީޓަރު ތަޢާރަފްކޮށް ރީޑިންގް ނެގުމުގަޔާއި، ބިލްތައް ތައްޔާރުކުރުމުގައި އިންތިޒާމު ރަނގަޅުކުރުމަށް ނިންމާފައިވާކަމަށް މުޣުނީ ވިދާޅުވިއެވެ.\nރައްޔިތުންގެ ކަންބޮޑުވުންތައް އަޑުއެހުމަށްފަހު، ސްޓެލްކޯގެ ޑޮމެސްޓިކް ބިލުން ސަބްސިޑީގެ ގޮތުގައި 40 އިންސައްތަ ކަނޑާލަން ނިންމާފައިވާއިރު، ބިލްތައް ބަހާލައިގެން ދެއްކޭނެ އިންތިޒާމް ގޭބިސީތަކަށާއި ވިޔަފާރިތަކަށްވެސް ހަމަޖައްސައިދީފައިވާކަމަށް މުޣުނީ ވިދާޅުވިއެވެ. އެގޮތުން މިކަމަށް އެދި އަންނަ އާދިއްތަ ދުވަހުން ފެށިގެން2ހަފްތާގެ މުއްދަތައް ފުރުސަތު ހުޅުވާލާނެކަމަށް އޭނާ ވިދާޅުވިއެވެ.\nމިކަމުގައި ލުއިތައް ދޭނީ ބިލް ދައްކާ ފަރާތުގެ މާލީ ޙަލަތަށް ބަލައި އާންމުންނަށް ފަސޭހަވާގޮތައްކަމަށް މުޣުނީ ވިދާޅުވިއެވެ. އަދި ބިލް ނުދެއްކުނަސް ކަރަންޓު ނުކަނޑާލާނެކަމުގެ ޔަޤީންކަން ސްޓެލްކޯގެ މެނޭޖިންގް ޑިރެކްޓަރ ވަނީ ދެއްވާފައެވެ.\nސްޓެލްކޯއިން ބުނީ ފުރަބަންދުގެ މުއްދަތުގައި ކަރަންޓް ބިލް ދައްކާފައިވަނީ 30 އިންސައްތަ މީހުން ކަމަށެވެ.\nކަރަންޓް ބިލްތައް ބޮޑުވި މައްސަލައިގައި، ސްޓެލްކޯގެ އިސް ބޭފުޅުން ރައްޔިތުންގެ މަޖިލީހުގެ ކޮމިޓީއަށް ހާޟިރުކުރުމަށް މިހާރު ވަނީ، މަޖިލީހަށްވެސް ހުށައަޅުއްވާފައެވެ.


Mazeedh aa Sumeeth ge thahugeeg furihama nuvaathee dhauvaa nukurnay – Iru\nމަޒީދާއި ސާމިތު ގެ ތަހުގީގު ފުރިހަމަނުވާތީ ދައުވާނުކުރި\nޕީޖީ އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސިކިއުޓަރު އަހްމަދު ޝަފީއު ވިދާޅުވީ ކޮމިޝަނުން ހުށަހެޅި ތިން މައްސަލައިގައި ދައުވާ ކުރަން ބެލިއިރު، ތަހުގީގު ފުރިހަމަ ކުރަން ޖެހޭ ކަންތައްތަކެއް ހުރި ކަމަށް ފެނިފައިވާ ކަމަށެވެ.\n“މައްސަލައިގެ ތަހުގީގު އިތުރަށް ފުރިހަމަކުރުމަށް ފަހު އަލުން ހުށަހެޅުމަށްޓަކައި ވަނީ އަނބުރާ ފޮނުވާލާފައި،” ޝަފީއު ވިދާޅުވި އެވެ.\nއެމްއެމްޕީއާރްސީ ހިޔާނާތުގައި ތުހުމަތުވާ މީހުން މަގާމުތަކުން ވަކިކުރަން ނިންމައިފި\nމަރު ކޮމިޝަނުން ހުށަހެޅި މައްސަލަތައް ޕީޖީން އަނބުރާ ފޮނުވާލި އިރު އެ ކޮމިޝަންގެ ތަހުގީގުތަކާ މެދު ވަނީ ސުވާލު އުފެދިފަ އެވެ.


PPM ah MVR 10 million, JP aa MDA ah2million jamaakoffi | Mihaaru\nއެމްޑީއޭއިން ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ކައުންސިލް މެމްބަރުން: ސިޔާސީ ޕާޓީތަކަށް މިހާރު ވަނީ ފައިސާ ދޫކޮށްފައި. - ފައިލް ފޮޓޯ: މުހައްމަދު ޝަރުހާން/ މިހާރު\nޕީޕީއެމަށް 10 މިލިއަން، ޖޭޕީ އާއި އެމްޑީއޭ އަށް ދެ މިލިއަން ރުފިޔާ ޖަމާކޮށްދީފި\n04 ޑިސެމްބަރ 2016 - 14:122comments\nމެމްބަރުންގެ އަދަދު 10،000 އަށް އަރާ ޕާޓީތަކަށް، އަހަރުގެ ފުރަތަމަ ތިން މަސް ދުވަހުގެ ތެރޭގައި އިލެކްޝަންސް އިން ފައިސާ ޖަމާކޮށްދޭން ޖެހެ އެވެ.\nއިލެކްޝަންސް ކޮމިޝަނުން ވަނީ މިދިޔަ ބުރާސްފަތި ދުވަހު އެމްޑީޕީ އަށް ހަތް މިލިއަން ރުފިޔާ ޖަމާކޮށްދީފަ އެވެ. މީގެ އިތުރުން އެމްޑީއޭ އަށް ލިބެންޖެހޭ 2.8 މިލިއަން ރުފިޔާ ވެސް މިދިޔަ ބުރާސްފަތި ދުވަހު އީސީން ޖަމާކޮށްދީފައިވާ ކަމަށް އެ ޕާޓީން ބުންޏެވެ.\nޕީޕީއެމްގެ މުޝްތަޝާރު، ރައީސް އަބްދުﷲ ޔާމީންގެ ފެކްޝަނުގެ ސެކްރެޓަރީ ޖެނެރަލް އަބްދުﷲ ހަލީލް ވިދާޅުވީ އެ ޕާޓީ އަށް ވެސް ލިބެންޖެހޭ 10 މިިލިއަނަށްވުރެ ގިނަ ރުފިޔާ މިހާރު ޖަމާވެފައިވާ ކަމަށެވެ. ނަމަވެސް ފައިސާ ޖަމާކޮށްފައި ވަނީ ކޮން ދުވަހަކު ކަމެއް އެނގިވަޑައިނުގަންނަވާ ކަމަށް ހަލީލް ވިދާޅުވި އެވެ.\nޖުމްހޫރީ ޕާޓީން ބުނީ މިދިޔަ ބުރާސްފަތި ދުވަހު އެ ޕާޓީ އަށް 2.7 މިލިއަން ރުފިޔާ ޖަމާކޮށްދީފައިވާ ކަމަށެވެ.\nއީސީން ބުނީ ޕާޓީތަކަށް ފައިސާ ދިނުމުގެ ހުރިހާ ކަމެއް އެ ކޮމިޝަނުން ނިންމާފައިވާ ކަމަށެވެ. ފައިސާ ދޫކުރުން ލަސްކުރީ، ޕާޓީގެ މެމްބަޝިޕް ފޯމުތަކުގައި ފިންގަޕްރިންޓް ޖެހުމާ ގުޅޭ ގޮތުން އުފެދުނު މައްސަލައިގައި ކޯޓުން ގޮތެއް ނިންމާފައި ނުވާތީ ކަމަށް ވެސް އީސީން ބުނެ އެވެ.


SunOnline: #SunKuruvaahaka mubaaraathugai baiverivumuge furusathu hulhuvaalaifi\nސަން ކުރުވާހަކަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި\n1 އަހަރު 1 މަސް ކުރިން - 15 މެއި 2017 31\nރަމަޟާން މަހަށް ހާއްސަކޮށްގެން ސަން މީޑިއާ ގްރޫޕުން ބާއްވާ ކުރުވާހަކަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި އެވެ.\nމި އަހަރުގެ ރަމަޟާން މަހަށް އަމާޒުކޮށްގެން ސަން އިން ކުރިޔަށް ގެންދާ މި މުބާރާތުގައި ބައިވެރިވުމުގެ ފުރުސަތު މިއަދުން ފެށިގެން މި މަހުގެ 23 ވަނަ ދުވަހުގެ ހަވީރު 4:00 އާ ހަމައަށް ވަނީ ހުޅުވައިލައިފަ އެވެ.\nސަން ކުރުވާހަކަ މުބާރާތުގައި ބައިވެރި ވެވޭނީ، އުމުރުން 18 އަހަރު ފުރިފައިވާ ފަރާތްތަކަށެވެ. އަދި ޕްރޮފެޝަނަލް ވާހަކަ ލިޔުންތެރީންނަށް މި މުބާރާތުގައި ބައިވެރިވުމުގެ ފުރުސަތެއް ނޯންނާނެ އެވެ.\nމިފަހަރު ވާހަކަ ހުށަހެޅުމުގެ ފުރުސަތު ހުޅުވާލައިފައި ވަނީ، ސަން އޮންލައިންގައި ޝާއިއުކުރުމަށާއި އަދި ސަން ޓީވީން ބްރޯޑްކާސްޓު ވެސް ކުރާ ގޮތަށެވެ.\nމި މުބާރާތުގައި ބައިވެރިކުރާން ފޮނުވާ ވާހަކަތައް ވާން ޖެހޭނީ މީގެ ކުރީން ޝާއިއުކޮށްފައި ނުވާ ވާހަކަތަކަށެވެ. ކޮންމެ ވާހަކައެއްގެ ދިގުމިން ހުންނަން ވާނީ 6-8 ސަފްހާއާ ދެމެދުގަ އެވެ. އަދި މުބާރާތަށް ހުށަހަޅާ ވާހަކައެއް ކިޔުމުގައި 20 މިނިޓަށް ވުރެ ކުރުވެގެން ނުވާނެ އެވެ. އަދި 22 މިނިޓަށް ވުރެ ދިގުވެގެން ނުވާނެ އެވެ.\nމި މުބާރާތުގައި ބައިވެރިވާން އެދޭ ފަރާތްތަކުން އެކަމަށް އެދި ހުށަހަޅާ ފޯމު، އޮންލައިންކޮށް ހުށަހެޅުމުގެ ފުރުސަތު މިހާރު ވަނީ ހުޅުވައިލައިފަ އެވެ. އަދި މުބާރާތުގައި ބައިވެރިކުރާ ވާހަކަތައްވެސް މި ފޯމާއެކު ހުށަހެޅޭނެއެވެ.\nމުބާރާތުގައި ބައިވެރިކުރާ ވާހަކަތައް ފޮނުވާނީ މައިކްރޯސޮފްޓް އޮފީސް ވޯޑް ފޯމެޓްގަ އެވެ. ވާހަކަ ފޮނުވާނީ ވާހަކައިގައި ޖަހަން ބޭނުންވާ ފޮޓޯއާ ވެސް އެކުގަ އެވެ. މީގެ އިތުރުން ރެކޯޑްކޮށްފައިވާ ވާހަކަތައް ފޮނުވާނީ، ވޭވް ފޯމެޓްގައި، ސީޑީއަކަށް ރެކޯޑްކޮށްފަ އެވެ.\nމި މުބާރާތުގައި ބައިވެރިކުރާ ވާހަކަތަކަށް މާކްސް ދޭނީ ސަން އިން އެކަމަށް ކަނޑައަޅާފައިވާ ފަނޑިޔާރުންގެ ޓީމަކުން 60 ޕަސެންޓް އަދި އެސްއެމްއެސް އަށް 40 ޕަސެންޓެވެ. މި އަހަރުގެ ކުރުވާހަކަ މުބާރާތުން އެއްވަނަ އަށް ހޮވޭ ވާހަކަ އަކަށް -/12،000 ރުފިޔާ ދެވަނަ އަށް -/8000ރ. އަދި ތިން ވަނަ އަށް -/6000ރ. ދިނުމަށް ވަނީ ނިންމައިފަ އެވެ.\nވާހަކަ ކިޔުއްވައި އަދި ރެކޯޑް ކުރުމަކީ އެ ވާހަކައެއް ބައިވެރިކުރާ ފަރާތުގެ ޒިންމާއެއް ކަމަށް ވީނަމަވެސް، ސަންގެ ފަރާތުން އެހީތެރިކަމަށް އެދިއްޖެ ނަމަ، ސަންގެ ސްޓޫޑިއޯގައި ރެކޯޑުކުރުމުގެ އިންތިޒާމް ހަމަޖައްސައި ދެވޭނެ އެވެ.\nމުބާރާތުގައި އިންސާފު ކުރުމުގައި ބަލާ ކަންތައްތަކުގެ ތެރޭގައި، ކިޔުންތެރިކަމުގެ ބަޔާއި ހުށަހެޅުންތެރިކަމާއި އިހްސާސްތައް ފޯރުކޮށްދޭ ގޮތާއި ލިޔުންތެރިކަމުގެ ބަޔާއި އިބާރާތުގެ ބަދަހިކަމަށް ބެލެވޭނެ އެވެ.\nވާހަކަ މުނިފޫހިފިލުވުން ކުރުވާހަކަ މުބާރާތް ރޯދަ ކުރުވާހަކަ ސަން މީޑިއާ ގްރޫޕް\nތަފާތު ލޯތްބެއް - 134ދުވަސް 19 ގަޑި ކުރިން\nތަފާތު ލޯތްބެއް - 126ދުވަސް4ގަޑި ކުރިން\nތަފާތު ލޯތްބެއް - 112ހަފްތާ4ދުވަސް ކުރިން\nތަފާތު ލޯތްބެއް - 102ހަފްތާ7ދުވަސް ކުރިން\nތަފާތު ލޯތްބެއް - 093ހަފްތާ4ދުވަސް ކުރިން


SunOnline: Emme bodu iskameh dheyn jehey massala akee moosumah anna badhaluthah: Shahidh\nއެންމެ ބޮޑު އިސްކަމެއް ދޭންޖެހޭ މައްސަލައަކީ މޫސުމަށް އަންނަ ބަދަލުތައް: ޝާހިދު\nޝަމްހާ މުޙައްމަދު 27 Oct 2021, 12:26\nއދގެ އާއްމު މަޖިލީހުގެ ރައީސް އަދި ފޮރިން މިނިސްޓަރ ޢަބްދުﷲ ޝާހިދު.. ފޮޓޯ/ޔޫއެން\nކޮވިޑް-19ގެ ނުރައްކާ ކިތަންމެ ބޮޑުކަމުގައިވިޔަސް އެންމެ ބޮޑު އިސްކަމެއް ދޭން ޖެހޭ މައްސަލައަކީ މޫސުމަށް އަންނަ ބަދަލުތައް ކަމަށް އދ.ގެ އާއްމު މަޖިލީހުގެ ރައީސް އަދި ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nޝާހިދު މިހެން ވިދާޅުވެފައިވަނީ އދގެ އާއްމު މަޖިލީހުގެ "ހައި-ލެވެލް ތީމެޓިކް ޑިބޭޓް އޮން ޑެލިވަރިން ކްލައިމެޓް އެކްޝަން: ފޯ ޕީޕަލް، ޕްލެނެޓް އެންޑް ޕްރޮސްޕެރިޓީ" ގެ ބައްދަލުވުން ހުޅުވުމުގެ ރަސްމިއްޔާތުގައި ވާހަކަ ދައްކަވަމުންނެވެ.\nޝާހީދު ވިދާޅުވީ މި ދުވަސްކޮޅު ކޮވިޑް-19 ގެ ބަލިމަޑުކަން ފެތުރި، ދުނިޔެ އޭގެ ނުރައްކަލުގެ ތެރޭގައި ވީނަމަވެސް، ދުނިޔެ އަށް ކުރިމަތިވެފައިވާ އެންމެ ބޮޑު ނުރައްކަލަކީ މޫސުމަށް އަންނަ ބަދަލުތައް ކަމަށެވެ.\n"ކޮވިޑް-19ގެ ސަބަބުން ދިމާވާ ނުރައްކާތެރިކަން ބޮޑުކަމުގައިވީ ނަމަވެސް ދުނިޔެއަށް ކުރިމަތިވެފައިވާ އެންމެ ބޮޑު ނުރައްކަލަކީ މޫސުމަށް އަންނަ ބަދަލުތައް ކަމަށްވާއިރު، އެކަމަކީ އަޅުގަނޑުމެން އެންމެ ބޮޑު އިސްކަމެއް ދޭން ޖެހޭ މައްސަލަ،" ޝާހިދު ވިދާޅުވިއެވެ.\nހަމައެއާއެކު، މޫސުމަށް އަންނަ ބަދަލުތަކާ ގުޅިގެން އެޅިދާނެ ފިޔަވަޅުތަކަށް ބޭނުންކުރަން ހުރި ވަސީލަތްތައް މި ބަލިމަޑުކަމުން އަރައިގަތުމަށް ބޭނުންކޮށްފައިވާކަން ޝާހިދު ފާހަގަކުރެއްވިއެވެ. އަދި ދުނިޔެ ކޮވިޑް ބަލިމަޑުކަމުން އަރައިގަންނަން މަސައްކަތް ކުރާ އިރު އެކަމަށް ހަރަދު ކުރަނީ ތިމާވެއްޓާ ރަށްޓެހި ގޮތަކަށްކަން ކަށަވަރު ކުރަން ޖެހޭ ކަމަށް ޝާހިދު ވިދާޅުވިއެވެ.\n"އަޅުގަނޑުމެންގެ ކުރިމަތީގައި މިއޮތީ، ދުނިޔެ މިހާތަނަށް ދުށް އެންމެ ބޮޑު އަދި އެންމެ މުހިއްމު ރިކަވަރީ. ރިކަވަރީ ގެ ހުރިހާ ފަންޑަކީ ވެސް ތިމާވެއްޓާ ރައްޓެހި ފައިސާކަން ކަށަވަރު ކުރަން އަޅުގަނޑުމެން ޖެހޭ،" ޝާހިދު ވިދާޅުވިއެވެ.\nމިކަންކަމުގެ އިތުރުންވެސް ޝާހިދު ވަނީ މޫސުމަށް އަންނަ ބަދަލުތަކަށް ހައްލެއް ހޯދުމަށް އެޅޭނެ ފިޔަވަޅުތައް ފާހަގަކުރައްވާފައެވެ.\nއެގޮތުން ކުޑަކޮށް ތަރައްގީވެފައިވާ ގައުމުތަކާއި ތަރައްގީވަމުން އަންނަ ގައުމުތަކުގެ ދަރަނި ދެއްކުން މެދުކަނޑާލުމުގެ އިނީޝިއޭޓިވް އިތުރު އެއް އަހަރަށް އިތުރުކުރުން އެއީ އެގައުމުތަކަށް ފައިދާ ކުރާނެ ކަމެއް ކަމަށް ޝާހިދު ވިދާޅުވިއެވެ.\nހަމައެހެންމެ މޫސުމަށް އަންނަ ބަދަލުތަކަށް ހައްލެއް ހޯދުމުގެ ގޮތުން މުޅި މުޖުތަމައު ޝާމިލުކޮށް، މަޝްވަރާ ބައްދަލުވުންތަކާއި ނެގޯޝިއޭޝަންތަކުގައި ޒުވާނުންނަށް ފުރުސަތުދީ، އެފަދަ ކަންކަމުގައި ޒުވާނުންނާއި އަންހެނުންގެ ލަފާ ހޯދުމަކީވެސް ކުރެވޭނެ ކަމެއް ކަމަށް ޝާހިދު ވިދާޅުވިއެވެ.


Vaguthah inzaaru dhee, Avas joorimanaa kohffi | Jazeera\tވަގުތަށް އިންޒާރުދީ، އަވަސް ޖޫރިމަނާ ކޮށްފި - Jazeera\nކުޑަކުއްޖާގެ މައްސަލާގައި ވަގުތަށް އިންޒާރުދީ، އަވަސް ޖޫރިމަނާ ކޮށްފި\nމަރިޔަމް ނިމާ ހަސަން June 24, 2021 304 views0\nކުޑަކުދިންނަށް ކުރާ އަނިޔާ އާއި ދެކޮޅަށް ކުރިއަށްގެންދިޔަ އެއްވުމެއްގެ ތެރެއިން -- ފޮޓޯ: ޕީއެސްއެމް\n13 އަހަރުގެ ކުއްޖާ މަރާލި މައްސަލާގައި ޝާއިއުކުރި މައުލޫމާތުތަކަކާ ގުޅިގެން ވަގުތު ނޫހަށް ފިޔަވަޅު އަޅާނެ ކަމުގެ އިންޒާރު ދިނުމުގެ އިތުރުން، ޖެންޑާ މިނިސްޓްރީން އަވަސް ނޫސް ޖޫރިމަނާ ކޮށްފިއެވެ.\nޖެންޑާ މިނިސްޓްރީގެ ނައިބު، ފާތިމަތު ޔުމްނާ ސޮއި ކުރައްވާ، ސީއެފްޕީސީގެ ނަމުގައި ވަގުތު ނޫހުގެ ޗީފް އެޑިޓަރު މުޝައްރަފް ހަސަން އަށް އަދި އަވަސް ނޫހުގެ ޗެއަރޕާސަން އަބްދުﷲ ޝިނާނަށް ވަނީ ސިޓީއެއް ފޮނުވާފައެވެ. އެ ސިޓީގައި ބުނީ، 13 އަހަރުގެ ފިރިހެން ކުއްޖަކު މަރާލާފައިވާކަމުގެ ހަބަރު އާންމުކޮށް ދައުރުކުރަމުންދާ މައުލޫމާތުތަކުގައި ކުޑަކުދިންގެ ހައްގުތަކަށް އުނިކަމެއް އަންނާނެ ފަދަ މައުލޫމާތު ހާމަ ކޮށްފައިވާ ކަމަށެވެ.\nއަވަސް ނޫސް ޖޫރިމަނާ ކޮށްފައި ވަނީ ކުޑަކުދިންގެ ހައްގުތައް ރައްކާތެރި ކުރުމުގެ ގާނޫނުގެ 10 ވަނަ މާއްދާއާއި 33 ވަނަ މާއްދާއާއު 53 ވަނަ މާއްދާއާ ހިލާފުވެފައިވާ ކަމަށް ބުނެއެވެ. އަދި ކުޑަކުދިންގެ ހައްގުތައް ރައްކާތެރި ކުރުމުގެ ގަވައިދުގެ 18 ވަނަ މާއްދާގެ (ށ)ގެ (1) ވަނަ ނަންބަރުގައިވާ ގޮތުގްެ މަތިން އަވަސް ނޫސް 2000 ރުފިޔާއިން ޖޫރިމަނާކޮށްފައި ވެއެވެ.\nހަމައެއާއެކު އެކަން ތަކުރާރު ނުކުރުމަށް ލިޔުމުން އަންގައިފައިވެއެވެ. އަދި އެކަން ތަކުރާރު ނުވާނެކަން ކަށަވަރު ކުރުމުގެ ގޮތުން އަވަސް ނޫހުން ކުރާނެ ކަންކަން ބަޔާންކުރުމަށް އަންގައި އެ އެންގުން އާންމުކޮށް ޝާއިއު ކުރުމަށް ވެސް ޖެންޑާ މިނިސްޓްރީން އަވަސް ނޫހަށް އަންގާފައިވެއެވެ.\nޖެންޑާގެ ސިޓީތަކުގައި އިތުރަށް ވަނީ، ކުޑަކުދިންގެ ހައްގުތައް ރައްތެރިކުރުމުގެ ގާނޫނުގެ 10 ވަނަ މާއްދާގެ (ހ) ގައި ކުއްޖާ ހެދި ބޮޑުވުމަށް ބެނުންވާ ރައްކާތެރިކަމާއި އަޅާލުން، ކުއްޖާގެ ބެލެނިވެރިންގެ ފަރާތުންނާއި ކުއްޖާގެ އާއިލާގެ ފަރާތުންނާއި، މުޖުތަމައުގެ ފަރާތުންނާއި، ދައުލަތުގެ ފަރާތުން ލިބުމަކީ ކޮންމެ ކުއްޖަކަށް ލިބިގެންވާ ހައްގެއް ކަން ހަނދާން ކޮށްދީފައެވެ. އަދި ކުޑަކުދިންގެ ކަރާމާތަށް އުނިކަން އަންނަ ގޮތަކަށް، ކުޑަކުދިންގެ ޒާތީ މައުލޫމާތު އެއްވެސް ފަރާތަކުން އާންމުކޮށްގެން ނުވާނޭކަން ކުޑަކުދިންގެ ހައްގުތައް ރައްކާތެރި ކުރާ ގާނޫނުގެ 33 ވަނަ މާއްދާގައި ބަޔާންކޮށްފައި ވެއެވެ.\nގާނޫނުގެ 53 ވަނަ މާއްދާގައި، ކުޑަކުދިންގެ ހައގްުތަކަށް އުނިކަން ލިބޭ ގޮތަށް ވާހަކަ ދެއްކުމާއި، އެފަދަ ކަމަކަށް ހިތްވަރު ދިނުމަކީ މަނާ ކަމެއް ކަމަށް ބަޔާން ކޮށްފައި ވެއެވެ. އަދި މިފަދައިން އަމަލުކޮށްފިނަމަ، އެކަން ތަހުގީގުކޮށް، ކަމުގެ ކުޑަބޮޑުމިނަށް ބަލާފައި ކުޑަކުދިންގެ ކަރާމާތައް ގެއްލުންވާ ފަދަ މައުލޫމާތު މީޑިއާގައި އާންމުކުރާނަމަ މިނިސްޓަރަށް ލިބިގެންވާ ބާރުގެ ދާސުން ފިޔަވަޅު އެޅޭނެ ކަމަށް ވެސް އެ ގާނުނުގެ 53 ވަނަ މާއްދާގައި ވެއެވެ.\nވަގުތަށް އިންޒާރުދީ، އަވަސް ޖޫރިމަނާ ކޮށްފި


Kahdhoo Airportgai Ulheythaa 26 Aharuvee Muvazzafaku Kulliakah Vazeefain Vaki Koffi\nކައްދޫ އެއާޕޯޓުގައި އުޅޭތާ 26 އަހަރުވީ މުވައްޒަފަކު ކުއްލިއަކަށް ވަޒީފާއިން ވަކިކޮށްފި\nލ.މާބައިދޫ، ވިނަރެސް، އަހުމަދު ނާސިރު---\nހަބަރު | ސިޔާސީ | 12 އޯގަސްޓު 2018 |6ކޮމެންޓް\nލ.ކައްދޫ އެއާޕޯޓުގައި މަސައްކަތް ކުރާތާ 26 އަހަރުވީ މުވައްޒަފަކު ކުއްލިއަކަށް ކުންފުނީގެ އޮނިގަނޑަށް ގެނައި ބަދަލެއްގައި ކަމަށް ބުނެ ވަޒީފާއިން ވަކިކޮށްފިއެވެ.\nމި މަހުގެ 10 ވަނަ ދުވަހުން ފެށިގެން ވަޒީފާއިން ވަކިކޮށްފައިވަނީ އިންޖިނޭރެއްގެ ގޮތުގައި ކައްދޫގައި މަސައްކަތް ކުރަމުން ދިޔަ ލ.މާބައިދޫ، ވިނަރެސް، އަހުމަދު ނާސިރެވެ.\nވީއެފްޕީއާއި ވާހަކަ ދައްކަމުން ނާސިރު މިއަދު ބުނީ އޭނާ ވަޒީފާއިން ވަކި ކުރީ ސަރުކާރުގެ ތެރޭގައި ނުފޫޒު ގަދަ ބައެއް ފަރާތްތަކާ އެކު އުފެދުނު ހިޔާލު ތަފާތުވުމެއްގައި ކަމަށް ގަބޫލު ކުރާ ކަމަށެވެ. ކައްދޫގައި މަސައްކަތް ކުރާތާ 26 އަހަރުވީ އިރު ދުވަހަކު ވެސް އިންޒާރެއް ދީފައި ނުވާ ކަމަށް ނާސިރު ބުންޏެވެ.\n"ހުކުރު ދުވަހު ފޮނަދޫ ދާއިރާގެ މެންބަރުގެ ދަރިފުޅު އައިސް ވަރަށް ހުތުރުކޮށް ވާހަކަ ދެއްކި ކިހިނެއް ވެގެންހޭ ތިއުޅެނީ ކިޔާފައި. ފަހުން އަޅުގަނޑު ގައިގަ ޖަހަން ވެސް އައި. އޭގެފަހުން އިންޒާރުތައް ވެސް ލިބިފައި އެބަހުރި،" ނާސިރު ބުންޏެވެ.\nނާސިރު ވަޒީފާއިން ވަކިކޮށް މިއަދު ޗިޓު ހަވާލުކޮށްފައިވާ އިރު ވީއެފްޕީން ކައްދޫ އެއާޕޯޓްސް ކުންފުނީގެ އެމްޑީ އަހުމަދު ޝަރީފުއާއި ފޯނުން ގުޅައި ސުވާލު ދެންނެވުމުން ޝަރީފު ވިދާޅުވީ މުވައްޒަފުންނާ ގުޅުން ހުރި ކަންކަމުގައި އެގޮތަށް މައުލޫމާތު ހިއްސާ ނުކުރައްވާ ކަމަށެވެ.\nނާސިރު ބުނީ އޭނާއާއި ފޮނަދޫ ދާއިރާގެ މެންބަރުގެ ދަރިފުޅާއި ހިޔާލު ތަފާތުވެފައިވަނީ އަދި ވަޒީފާއިން ވަކި ކުރީ ވެސް ރައީސް އަބްދުﷲ ޔާމީނަށް ތާއީދު ނުކުރާތީ ކަމަޡށް ގަބޫލު ކުރާ ކަމަށެވެ. ނަމަވެސް އިންޒާރުތައްދީ ވަޒީފާއިން ވަކި ކުރުމަކީ ލޯތްބާއި ވޯޓު ހޯދޭނެ ގޮތެއް ނޫން ކަމަށް ނާސިރު ބުންޏެވެ.\nވޭތުވެ ދިޔަ 10 އަހަރު ރާއްޖެ އެންމެ ބޮޑަށް ފަސާދަ ކުރި އެއްބަޔަކީ އަދާލަތު: މަތީން\nފުވައްމުލަކަށް ހަރަދު ކުރެއްވި 1.1 ބިލިއަން ރުފިޔާގެ ތަފްސީލުދެއްވާ: ޝާހް\nމިދުވަސްކޮޅު ވަޒީފާ ގެއްލިއްޖެނަމަ އިނގިލިދިއްކުރާނި ރަޢީސް ޔާމީނަށެވެ! ލަދުވެތިކަމާއި އެކު ފާހަގަކޮށްލަން ޖެހެނީ މިއީ ދިވެހިން ޒަމާނުއްސުރެ ގެންގުޅޭ ވަރަށް ނޭދެވޭ އާދައެކެވެ!\nނާސިރު އެޔޮ ކިހާ ވޯޓެއްކަމެއް ޔާނު އަކަށް ނޭނގެނަތާ ދޯ 😂😂\nތިކުޅެވުނީ މުޅި ލ.މާބައިދޫ އާއި ކަން ހަނދާން ކުރާތި، ދެން ޔާމީނު އަށް2018 ހޯދާވެސް ނުފެންނާނެ.\nއަނިޔާއާއި ބޭއިންސާފަށް ނޫނެކޭ ބުނަން މިޒަމާނުގައި ކެރޭނީ މަދު ބަޔަކަށް. އޭގެތެރޭގައި ނާސިރު ހިމެނުނީތީ މަރުހަބާ ދަންނަވަން.\nމިހާދުވަހު ބެހެޓިކަން ރަނގަޅެއްނު\nސާބަހޭ ނާސިރު ހަމަ ތި ވަޒީފާ އަޅުގަންޑުމެން ހޯދަދޭ ނަން


Nabavee seerathaai insaanee nafusiyyaathu -3- One Online\nނަބަވީ ސީރަތާއި އިންސާނީ ނަފުސިއްޔާތު - 3\n(13 ޑިސެމްބަރުގެ އަދަދާ ގުޅޭ)\nބަޔާންކޮށްފައިވާ ކީރިތި އާޔަތްތަކުން ސާފުކޮށް އެނގެނީ ކީރިތި ޤުރްއާން ބާވައިލައްވައިފައިވަނީ އިންސާނީ ފިޠުރަތާ އެއްގޮތަށްކަމެވެ. ކީރިތި ޤުރްއާން ބާވައިލައްވައިފައިވަނީ އިންސާނީ ފިޠުރަތާ އެއްގޮތްވާގޮތަށް ކަމުގައިވުމާއެކު ނަބަވީ ސީރަތުވެސް އޮންނާނީ އެގޮތަށްކަމީ ސުވާލެއްވެސް އުފެދުމުގެ ޖާގައެއް އޮތްކަމެއް ނޫނެވެ. އެހެނީ ނަބަވީ ސީރަތަކީ ހުސްއެކަނި محمّد މި ނަންފުޅުން ނަން ލިބިވަޑައިގެންފައިވާ މަތިވެރި ޝަޚްޞިއްޔަތެއްގެ ދާސްތާނެއް ނޫނެވެ. އެ ސީރަތަކީ އިންސާނުން އެތައްގަނޑަކަށް ފެތިފައިވުމަށް ޤުރްއާން އެދޭ ތައްގަނޑަށް އެންމެ ފުރިހަމަޔަށް ފެތިވަޑައިގެންފައިވާ މާތް ސާހިބާގެ ސީރަތެވެ. ޤުރްއާން އިންސާނާގެ ކިބައިގައި އެސިފަތަކެއް ހުރުންއެދޭ ސިފަތަކުގެ މަޖްމޫޢާވެސްމެއެވެ. ނަބަވީ ސީރަތަކީ އެއީއެވެ. އެއީ އިންސާނަކު އިންސާނަކަށްވުމަށްޓަކައި ޤުރްއާނުގައި ކަނޑައަޅުއްވައިފައިވާ ސިފަތަކުގެ ޢަމަލީ ތަސްވީރުވެސްވެއެވެ. ތިރީގައި މިބަޔާންކުރާ ކީރިތި އާޔަތުގައިވާ މޫރިތި ދަޢުވާއަކީ ހުސްއެކަނި މުސްލިމުންކުރާ ދަޢުވާއެއް ނޫނެވެ. އަދި ކީއްތޯއެވެ؟ އެއީ ކީރިތި ޤުރްއާނުގެ އެންގެވުމެކެވެ.\n"ހަމަކަށަވަރުން اللّــه ގެ ރަސޫލާގެ ކިބައިގައި ތިޔަބައިމީހުންނަށް ރިވެތިވެގެންވާ ނަމޫނާއެއްވެއެވެ. (އެއީ) اللّــه ގެ ދަރުމައާއި އާޚިރަތުގެ ސަވާބަށް އެދޭ އަދި ގިނަގިނައިން اللّــه ހަނދުމަކުރާކަމުގައިވާ މީހަކަށެވެ." (الأحــزاب: 21)\nاللّــه ގެ ދަރުމައާއި އާޚިރަތުގެ ސަވާބު އެދޭމީހުނަށްޓަކައެވެ.\nޒަމްޒަމްވަޅުކޮޅު. ހިޖުރައިން 1326 ވަނައަހަރު ---\nކީރިތި ޤުރްއާނުގެ މިދަޢުވާ ތަޞްދީޤުކުރުމަށްޓަކައި ދެން އަޅުގަނޑުމެން ބަލައިލާނީ ކައުސާހިބާ صلّــى اللّــه عليـه وسلّـم ގެ ޠާހިރު ސީރަތުގެ މައްޗަށެވެ. ތަފާތު އެކިއެކި ދިމަދިމާއިންނެވެ. ޝައްކެއްނެތެވެ. ކޮންމެ އިންސާނެއްގެ ޙަޔާތަކީވެސް ތަފާތު އެކިއެކި ދާއިރާތަކެއް އެކުލެވިފައިވާ ޙަޔާތެކެވެ. އޭނާގެ ޢާއިލީ ދިރިއުޅުމެވެ. އިޖުތިމާޢީ ދިރިއުޅުމެވެ. ދީނާއި ސިޔާސަތުގެ ދާއިރާއެވެ. މިނޫންވެސް އެތައް ދާއިރާތަކެކެވެ. ނަބަވީ ސީރަތަކީ އެބޭކަލެއްގެ މަތިވެރި މަގާމާއި މާތް ދަރަޖަޔަށް ވިސްނާއިރު ނަފްސުގެ ޠާހިރުކަމުގައި މަލާއިކަތުންނަށްވުރެވެސް އެތައްގުނައެއް މަތިވެރި މަގާމެއް ލިބިވަޑައިގެންފައިވާ ޝަޚްޞިއްޔަތެއް ސަވާނިޙެވެ. ކަންމިހެންހުރުމާއެކުވެސް އެމާތް ސާހިބާ صلّــى اللّــه عليـه وسلّـم އަކީ އިންސާނެއްވެސްމެއެވެ. ކީރިތި ޤުރްއާނުގައި ވަޙީކުރައްވައިފައިވަނީ އަންނަނިވި ފަދައިންނެވެ.\n"ކަލޭގެފާނު ވިދާޅުވާށެވެ! ތިމަންކަލޭގެފާނު ވާކަންކަށަވަރީ ތިޔަބައިމީހުންކަހަލަ އާދަމުގެ ދަރިޔަކު ކަމުގައެވެ." (الـكـهـف: 110)\nއެހެންކަމުން އެމާތް ސާހިބާގެ ޙަޔާތްޕުޅުގައިވެސް އިންސާނެއްގެ ޙަޔާތުގެ ބަޝަރީ ހުރިހައި ދާއިރާތަކެއްވަނީ ހިމަނުއްވައިފައެވެ.\nވާހަކަދެއްކުންތެރިކަމަކީ ޢަރަބި މުޖްތަމަޢުގައި ވަރަށްބޮޑު އަހަންމިއްޔަތެއް ލިބިފައިވާ ފަންނެކެވެ. އެ ވަންހައެއްގައި ކުޅަދާނަ ވާހަކަދެއްކުންތެރިޔަކު ހުރުމަކީ އެވަންހަޔަކަށް ލިބޭ ވަރަށްބޮޑު ޝަރަފެކެވެ. މާތްކަމެކެވެ. ވާހަކަދެއްކުންތެރީންނާމެދު އެންމެންވެސް ބަލައިއުޅެނީ ކަމޭހިތުމާއި ޢިއްޒަތްދިނުމުގެ ބެލުމަކުންނެވެ. ހިތްވަރުގަދަކަމާއި ދީލަތިކަމެކޭ އެއްފަދައިން ބަސްމޮށުންތެރިކަމަކީވެސް ޢަރަބީންގެ ޚާއްޞަ ފާހަގައެކެވެ. ޢަރަބީންގެ ޝަރަފުވެރި ސިފައެކެވެ. ޢަރަބީންނަކީ ކައުސާހިބާ صلّــى اللّــه عليـه وسلّـم ގެ ނުބުއްވަތާއި ރިސާލަތުގައި އެންމެފުރަތަމަ މުޚާޠަބުކުރައްވާން ޖެހިވަޑައިގެންނެވި މީހުންނެވެ. އެހެންކަމުން ވާހަކަ ދެއްކުމުގެ ކުޅަދާނަކަމާބެހޭ ކޮންމެ ދާއިރާއަކުން ނުވަތަ ފަންނީ ކޮންމެ ޒާވިޔާއަކުން ބެލިކަމުގައިވިޔަސް އިސްލާމްދީނުގެ ނަބިއްޔާ ހުންނެވީ އެމަތިވެރި ފަންނުގެ ކޮންމެ މޮޅުކަމެއްގެ ބޮންތި އަތުލައްވައިގެންނެވެ. އަޅުގަނޑުމެންގެ މިދަޢުވާގެ އެންމެ ފާޅުކަންބޮޑު ހެއްކަކީ އެމާތް ސާހިބާ އެކި މުނާސަބާގައި ވިދާޅުވެފައިވާ ޚުޠުބާތަކެވެ. މައްކާގައި ވިދާޅުވި އެންމެފުރަތަމަ ޚުޠުބާގައި ވެއެވެ.\n"ޝައްކެއްނެތެވެ. ޚަބަރާއިގެން އަންނަ މީހާވެސް އޭނާގެ އަހުލުވެރީންނަކަށް ދޮގެއް ނަހަދައެވެ. މާތް اللّــه ގަންދެމެވެ. އަހުރެން އެހެން އެންމެހައި އިންސާނުންނަށް ދޮގުހަދައި އުޅުނުކަމުގައިވިޔަސް ތިޔަބައިމީހުންނަކަށް ދޮގެއް ނަހަދާހުށީމެވެ. އަހުރެން އެހެން އެންމެހައި އިންސާނުންނަށް މަކަރުހަދައި އުޅުނުކަމުގައިވިޔަސް ތިޔަބައިމީހުންނަކަށް މަކަރެއް ނަހަދާހުށީމެވެ. އެކަލާނގެ ރަސްކަންފުޅު މެނުވީ ޙައްޤުވެގެން އަޅުކަންވެވޭ އެހެން އިލާހަކު ނުވާ މަތިވެރި މާތް اللّــه ގަންދެމެވެ. އަހުރެންނަކީ ޚާއްޞަކޮށް ތިޔަބައިމީހުންނަށްޓަކައި ޢާންމުކޮށް އެންމެހައި އިންސާނުންނަށްޓަކައި މާތް اللّــه ފޮނުއްވައިފައިވާ ރަސޫލަކީމެވެ. މާތް اللّــه ގަންދެމެވެ. ތިޔަބައިމީހުން ނިދާފަދައިން ތިޔަބައިމީހުން މަރުވާނެއެވެ. ތިޔަބައިމީހުން ނިދީން ހޭލާފަދައިން ދިރިގެން އަންނާނޫއެވެ. ތިޔަބައިމީހުންގެ ކިބައިން ތިޔަބައިމީހުންގެ ޢަމަލުތަކުގެ ހިސާބު ބައްލަވާނެކަން ކަށަވަރެވެ. ހެޔޮ ޢަމަލުތަކަށް ބަދަލުދެއްވާނީ ހެޔޮކަމުންނެވެ. ނުބައި ޢަމަލުތަކަށް ނުބައިކަމުން ބަދަލު ދެއްވޭނެއެވެ. ޝައްކެއްނެތްގޮތުގައި އެބަދަލަކީ ތާއަބަދަށްޓަކައި ސުވަރުގެއެވެ. ނުވަތަ ތާއަބަދަށްޓަކައި ނަރަކައެވެ." (ޖަމްހަރަތު ޚުޠަބިލް ޢަރަބި: 1/511)\nމިނާގެ މަސްޖިދުލް ޚައިފު. ހިޖުރައިން 1326 ވަނަ އަހަރު ---\nއާދެ، މިއީ ކައުސާހިބާ صلّــى اللّــه عليـه وسلّـم މައްކާގައި ދެއްވި އެންމެފުރަތަމަ ޚުޠުބާއެވެ. އެކަމަކު އަޅުގަނޑުމެން ނިކަން ވިސްނައިލަމާ ހިންގަވާށެވެ. މި ޚުޠުބާގައި އިސްލާމްދީނުގެ ޙައްޤާނިއްޔަތާމެދު ސުމާރެއްނެތްހައި ގިނަ ދަލީލުތަކެއް އޮއްސަވައެއް ނުލައްވައެވެ. ރިސާލަތާއި ތައުޙީދާ ބެހޭ އުނދަގޫ ބަޙުސުތަކެއް ހުޅުއްވައެއް ނުލައްވައެވެ. އަދި ކީއްތޯއެވެ؟ އިންތިހާދަރަޖައިގެ ސާދާ އުސްލޫބަކުން ހަމައެކަނި ސުރުޚީ އަޅުއްވައިލެއްވީ އިސްލާމްދީނުގެ އެންމެ އަސާސީ ތިން ޢަޤީދާގެއެވެ. ނުހަނު ކުރުކުރުކޮށް އެހައިމެ ސާދާކޮށް ދެއްކެވީ ތައުޙީދާއި ރިސާލަތާއި އުޚުރަވީ ޙަޔާތުގެ ވާހަކައެވެ. އެހެނީ އެދުވަސްވަރުގެ ޢަރަބީންނަކީ ބަދަވިއްޔަތުގެ ދިރިއުޅުމެއް އުޅެމުންއައި ބަޔެކެވެ. އެމީހުންނަކީ އެދުވަސްވަރުގެ ބޮޑެތި ބާރުތައް ފަދައިން ތަހުޒީބުވެފައިތިބި ބަޔެއް ނޫނެވެ. އެހައި ރޯފިލައިފައިތިބި ބަޔެއްވެސް ނޫނެވެ. ނުހަނު ސާދާ އުޅުމެއް އުޅެމުންއައި ބަޔެކެވެ. މުސްތަޤިއްލު މިޒާޖުގެ ބަޔެކެވެ. އެބައިމީހުންގެ ޙަޔާތުގައި ވަކި ޚާއްޞަ ދީނަކަށްވެސް މުސްތަޤިއްލު ގޮތެއްގައި ޖާގަ ލިބިފައެއް ނެތެވެ. ޝައްކެއްނެތެވެ. އިބްރާހީމީ ޝަރީޢަތުގެ އުވެމުން ނެތެމުންދިޔަ ބައެއް ކަންފުޅު އެބައިމީހުންގެ ހިތްތަކުން ފިލައިގެންނުގޮސް ހުއްޓެވެ. މާތް اللّــه ގެ ރަސޫލާ صلّــى اللّــه عليـه وسلّـم ކޯރެއްގެ ފެން ދޯރަކަށް އަޅުއްވައިފައި އެބައިމީހުންނަށް ދިއްކޮށްލެއްވީ އެހެންވެގެންނެވެ. ކުޑަކޮށްވެސް ކަންބޮޑުކުރެއްވުމެއްނެތި އިސްލާމްދީނުގެ އެންމެ އަސާސީ ކަންކަން އެބައިމީހުންގެ ކުރިމައްޗަށް ހުށަހެޅުއްވީ އެހެންވެގެންނެވެ. ވާހަކަ ދެއްކެވުމުގެ އެންމެ ފުރިހަމަ ހުނަރުވެރިކަމާ އެކުގައެވެ.\nތިރީގައި މިދަންނަވަނީ ކައުސާހިބާ صلّــى اللّــه عليـه وسلّـم މަދީނާގައި އެންމެފުރަތަމަ ވިދާޅުވި ޚުޠުބާގެ އަވަސް ތަރުޖަމާއެކެވެ.\n"އޭ މީސްތަކުންނޭވެ! މާތް اللّــه ގަންދެއްވައި ވިދާޅުވަމެވެ. ތިޔައިގެ ތެރެއިން ކޮންމެ މީހެއްގެ ގާތަށްވެސް ކުއްލިގޮތެއްގައި އެމީހެއްގެ ޤިޔާމަތް (އެމީހެއްގެ މަރު) އަތުވެދާނެއެވެ. ދެންފަހެ އެމީހެއްގެ ވެރިރަސްކަލާނގެ އެމީހަކާ ބަސް ވަޙީކުރައްވާނެއެވެ. އެއްވެސް ތަރުޖަމާނަކު މެދުވެރިކުރެއްވުމެއްނެތިއެވެ. އެކަލާނގެ ރަސްކަންފުޅާ އެމީހަކާ ދެމެދު އެއްވެސް ފަރުދާއެއްނެތިއެވެ. އެކަލާނގެ ސުވާލު ކުރައްވާނެއެވެ. ތިމަންރަސްކަލާނގެ ރަސޫލުން ތިބާގެ ގާތަށް ވަޑައިގެން އެއްވެސް އެއްޗެއް ނާންގަވާހެއްޔެވެ؟ ޙައްޤު ބަޔާންކޮށެއް ނުދެއްވާހެއްޔެވެ؟ ތިމަންރަސްކަލާނގެ ތިބާޔަށް މުދާ ދެއްވީމެވެ. އިޙުސާންތެރިވެވޮޑިގެންނެވީމެވެ. ދީލަތިވަންތަވެވޮޑިގެންނެވީމެވެ. އޭގެބަދަލުގައި ތިބާގެ ނަފްސަށްޓަކައި ތިބާ އިސްކުޅަ ހެޔޮ ޢަމަލަކީ ކޮބައިހެއްޔެވެ؟ އެހާރުން އެމީހަކު އޭނާގެ ވާތް ކަނާތްފަރާތަށް ބަލައިލާނެއެވެ. އޭނާއަށް (މަދަދުގާރަކަށް ވާފަދަ) އެއްވެސް އެއްޗެއް ނުފެންނާނެއެވެ. އޭނާގެ ކުރިމައްޗަށް ބަލައިލާއިރު ނަރަކަ ނޫން އެއްޗެއް ނުފެންނާނެއެވެ. އެހެންކަމުން އެންމެ ކަދުރު ފަޅިޔަކުންވިޔަސް ތިމާގެ މޫނު އެނަރަކައިން ދަފަރާކުރެވޭނެ މީހަކު އެކަން ކުރާހުށިކަމެވެ. އެފަދަވެސް ނެތްމީހާ ހެޔޮ ބަހަކުންވިޔަސް ތިމާގެ ސަލާމަތް ހޯދާހުށިކަމެވެ. ޝައްކެއްނެތެވެ. ހެޔޮކަމުގެ ބަދަލު ދިހަގުނައިން ފެށިގެން ހަތްސަތޭކަ ގުނަޔަށް އިތުރުކުރައްވާނެއެވެ." (ޖަމްހަރަތު ޚުޠަބިލް ޢަރަބި 1/54)\nޖަންނަތުލްބަޤީޢު ގައި ހުރި އުންމަހާތުލް މުއުމިނީންގެ މަހާނަފުޅުތައް.ހިޖުރައިން 1326 ގައި ---


Raeesuljumhooriyya Japan ge Maritime disaster prevention center ah ziyaaraiykuravvaifi - One Online\nރައީސުލްޖުމްހޫރިއްޔާ ޖަޕާނުގެ މެރިޓައިމް ޑިޒާސްޓާ ޕްރިވެންޝަން ސެންޓަރަށް ޒިޔާރަތްކުރެއްވުން--- ފޮޓޯ/ ރައީސް އޮފީސް\nޖަޕާނުގެ ޔޮކޮސުކާގައި ހުންނަ މެރިޓައިމް ޑިޒާސްޓާ ޕްރިވެންޝަން ސެންޓަރުގައި މަސައްކަތްކުރާ ދިވެހި ސިފައިންނާ ރައީސ ބައްދަލުކުރެއްވުން--- ފޮޓޯ/ ރައީސް އޮފީސް\nރައީސުލްޖުމްހޫރިއްޔާ ޖަޕާނުގެ މެރިޓައިމް ޑިޒާސްޓާ ޕްރިވެންޝަން ސެންޓަރަށް ޒިޔާރަތްކުރައްވައިފި\nރައީސުލްޖުމްހޫރިއްޔާ ޖަޕާނުގެ މެރިޓައިމް ޑިޒާސްޓާ ޕްރިވެންޝަން ސެންޓަރަށް ޒިޔާރަތްކުރައްވައި، ކަނޑުމަތީގެ ހާދިސާތަކުން ދުރާލާ ރައްކާތެރިކަން ހޯދުމާއި އެފަދަ ކަންކަމަށް ތައްޔާރުވުމާ ބެހޭ ދާއިރާއިން ޖަޕާނުން ހޯދާފައިވާ ކުރިއެރުންތަކާބެހޭ މައުލޫމާތު ހޯއްދަވައިފިއެވެ.\nރައީސް އޮފީހުން މައުލޫމާތުދިން ގޮތުގައި ޖަޕާނުގެ ޔޮކޮސުކާގައި ހުންނަ މެރިޓައިމް ޑިޒާސްޓާ ޕްރިވެންޝަން ސެންޓަރަށް، ރައީސުލްޖުމްހޫރިއްޔާގެ ދެކަނބަލުން މިއަދު ހެނދުނު ޒިޔާރަތްކުރެއްވުމުން އެމަނިކުފާނަށް މަރުހަބާ ވިދާޅުވީ އެ ސެންޓަރުގެ ރައީސް ނަޖަޖްމާ ސަޓޯޝީއެވެ. އަދި އެސެންޓަރުގައި ތަމްރީނު ފުރިހަމަ ކުރަމުންދާ އެމްއެންޑީއެފްގެ މުވައްޒަފުންނާ ބައްދަލުކުރައްވައި އެމީހުންގެ ތަމްރީނާގުޅޭ މައުލޫމާތު ރައީސުލްޖުމްހޫރިއްޔާ އޮޅުންފިލުއްވިއެވެ.\nމެރިޓައިމް ޑިޒާސްޓާ ޕްރިވެންޝަން ސެންޓަރުގައި ހިންގޭ ތަމްރީނު ޕްރޮގްރާމުތަކުގެ ތެރޭގައި ތެޔޮ ލީކުވުންފަދަ ހާދިސާތައް ކޮންޓްރޯލް ކުރުމާއި އަލިފާން ނިއްވުމާ އަދި ވިހަ މާއްދާތައް ލީކްވެ ފެތުރިގެންދާ ހާލަތުގައި އެފަދަ މާއްދާތަކުން ރައްކާތެރިކަން ހޯދުންފަދަ ވަރަށް ފުރިހަމަ ތަމްރީނު ޕްރޮގްރާމުތައް ހިމެނެއެވެ.\nރައީސުލްޖުމްހޫރިއްޔާގެ މި ޒިޔާރަތުގައި އޮއިލް ސްޕިލް ކޮންޓްރޯލް ޓްރެއިނިން ސްޓޭޝަން އަދި އައްސޭރިފަށް ސާފުކުރުމުގެ ތަމްރީނުތައް ކުރިޔަށްގެންދާ ސަރަހައްދަށް ވެސް ޒިޔާރަތްކުރެއްވިއެވެ. މިޒިޔާރަތުގައި މެރިޓައިމް ޑިޒާސްޓާ ޕްރިވެންޝަން ސެންޓަރުން ކުރިޔަށްގެންދާ ތަމްރީނުތަކާ ބެހޭ މައުލޫމާތު އެ ސެންޓަރުން ވަނީ ރައީސުލްޖުމްހޫރިއްޔާއަށް އަރުވާފައެވެ.\nމިއަހަރުގެ ކުރީކޮޅު ޖަޕާނު ސަރުކާރުން ވަނީ އަލިފާން ނިއްވުމަށް ބޭނުންވާ ބައެއް ސާމާނު ރާއްޖެއަށް ހަދިޔާކޮށްފައެވެ. އަދި 2018 ވަނަ އަހަރު އެގައުމުން ވަނީ ތެޔޮ ލީކުވުން ފަދަ ހާދިސާތައް ކޮންޓްރޯލުކުރުމަށް ބޭނުންވާ ބައެއް ސާމާނު ވެސް ރާއްޖެއަށް ހަދިޔާކޮށްފައެވެ.\nކާރިސާތަކުން ރައްކާތެރިވުމަށް ދުރާލާ ތައްޔާރުވުމުގެ ގޮތުން ޖަޕާނުން އަންނަނީ ރާއްޖެއަށް ބޮޑެތި އެހީތަކެއް ފޯރުކޮށްދެމުންނެވެ. އެގޮތުން މާލެ ވަށައިގެން ލާފައިވާ ތޮށްޓަކީ ވެސް މިދާއިރާއިން ޖަޕާނު ސަރުކާރުން ރާއްޖެއަށް ވެދެއްވަމުން ގެންދަވާ އެހީތަކުގެ ތެރެއިން ފާހަގަކޮށްލެވޭ އެހީއެކެވެ.\nގުޅޭ ޓެގު ޖަޕާން ރައީސް އިބްރާހިމް މުހައްމަދު ސޯލިހު އެމްއެންޑީއެފް


vnews - Saudi, UAE askaree than thanah varugadha hamalaa thakeh dheynan: Houtheen\nޔަމަނުގައި ވެރިކަންކުރާ ހޫޘީ ޖަމާއަތުގެ ލީޑަރު އަބްދުލް މާލިކް އަލް ހޫޘީ ޓީވީ މެދުވެރިކޯށް ހިތާބެއް ދޭއިރު އާންމުން އަޑުއަހަނީ:\nސައުދީ އަރަބިއްޔާއާއި، ޔޫއޭއީގެ އަސްކަރީ މުހިންމު ތަންތަނަށް ވަރުގަދަ ހަމަލާތަކެއް ދޭނޭކަމަށް ބުނެ، ޔަމަންގެ ބޮޑުބައެއްގައި ވެރިކަންކުރާ ހޫޘީ ޖަމާއަތުން ވަރުގަދަ އިންޒާރުތަކެއް ދީފިއެވެ.\nހޫޘީން ބުނީ، ސައުދީ ސަރުކާރުގެ އެންމެބޮޑު ތެޔޮކުންފުނި އަރާމްކޯގެ ތެޔޮ ސްޓޭޝަންތަކަށް މިދިޔަ ހަފްތާގައި ދެވުނު ހަމަލާތަކަކީ ފެށުން ކަމަށެވެ.\nސަންއާގައި ހޫޘީން ހިންގާ ސަބާ ނޫސް އެޖެންސީން، ހޫޘީ ޖަމާއަތުގެ އަސްކަރީ އިސް ވެރިންނާ ހަވާލާދީ ބުނެފައިވަނީ، ސައުދީ އަދި ޔޫއޭއީގެ އަސްކަރީ މުހިންމު 300 ތަނަކަށް ހަމަލާތައް ދިނުމަށް ވަރުގަދަ އޮޕަރޭޝަނެއް ފަށާފައިވާ ކަމަށެވެ.\nއެގޮތުން، ހަމަލާތައް އަމާޒުކުރާނެ ކަމަށް ބުނެފައިވާ ތަންތަނުގެ ތެރޭގައި، ޔޫއޭއީއާއި، ސައުދީގެ އަސްކަރީ މައި މަރުކަޒުތަކާއި، ޔަމަންގައި އެމީހުން ގާއިމްކޮށްގެންއުޅޭ އަސްކަރީ ބޭސްތައްވެސް ހިމެނޭ ކަމަށް ބުނެފައި ވެއެވެ.\nސައުދީ އަރަބިއްޔާއިން ބުނެފައިވަނީ، ޑްރޯން ބޭނުންކޮށްގެން ތެޔޮ ޕަމްޕްކުރާ ދެ ސްޓޭޝަނަކަށް މިދިޔަ ހަފްތާގައި ހަމަލާ ދީފައިވާ ކަމަށެވެ.\nސައުދީން މިކަން ހާމަކުރީވެސް، ޑްރޯން ބޭނުންކޮށްގެން ސައުދީގެ ތެޔޮ ސްޓޭޝަންތަކަށް ހަމަލާ ދެވިއްޖެކަމަށް، ހޫޘީން ހިންގާ އަލް-މާސިރާ ޓީން ހާމަކޮށްފައި ވަނިކޮށެވެ.\nސައުދީ އަރަބިއްޔާގެ ވެރިރަށް ރިޔާޟްގެ ހުޅަނގުގައި ގާއިމްކޮށްފައިވާ ޕަމްޕް ސްޓޭޝަންތަކަށް ހުޘީން ހަމަލާދިނީ، ޔޫއޭއީގެ ކަނޑުގެ ސަރަހައްދުން ދަތުރުކޮށްފައިދިޔަ ހަތަރު ތެޔޮ ޓޭންކަރަކަށް ހަމަލާދިންތާ ދެދުވަސް ފަހުންނެވެ.\nމިމައްސަލަތަކާ ގުޅިގެން ސައުދީ އަރަބިއްޔާއިން މިހާރު މަސައްކަތް ކުރަމުން ގެންދަނީ، އަރަބި ލީބުގެ ކުއްލި ސަމިޓެއް ބޭއްވުމަށެވެ. އެގޮތުން، ސަރަހައްދުގެ މަސްރަހް އިތުރަށް ގޯސްވަމުންދާ މައްސަލާގައި އަޅާނެ ފިޔަވަޅުތަކާ ގުޅޭގޮތުން މަޝްވަރާ ކުރުމަށް މައްކާގައި ސަމިޓެއް ބާއްވަން ސައުދީ ރަސްގެފާނު ސަލްމާން މިހާރުވަނީ ނިންމަވާފައެވެ.\nސައުދީ ރަސްގެފާނުގެ މި ނިންމެވުމަށް ޔޫއޭއީންވަނީ މަރްހަބާވެސް ކިޔާފައެވެ. ޔޫއޭއީން ބުނެފައިވަނީ، އަރަބީން އެއްބައިވަންތަކަމާއި އެކަތިގަނޑެއްގެ ގޮތުގައި ތިބުމަކީ ވަރަށް މުހިންމު ކަމެއް ކަމަށެވެ.


SunOnline: Iyaadha kuranivi hakatha ah Raajje badhalu kuran World Bank in 107 million dollar\nއިއާދަކުރަނިވި ހަކަތައަށް ރާއްޖެ ބަދަލުކުރަން ވޯލްޑް ބޭންކުން 107 މިލިއަން ޑޮލަރު\nއަހުމަދު މިޒްޔާލް 12 Dec 2020, 12:58\nއިއާދަކުރަނިވި ހަކަތަ އަށް ބަދަލުވުން އަވަސްކުރުމަށާއި ދެމެހެއްޓެނިވި ގޮތެއްގައި އިގްތިސާދު އާރާސްތު ކުރަން ރާއްޖެއަށް އެހީތެރިކަން ފޯރުކޮށްދިނުމަށް ވޯލްޑް ބޭންކުން ނިންމައިފި އެވެ.\nމި އެހީ ފޯރުކޮށްދިނުމަށްޓަކައި ހިންގާ 107.4 މިލިއަން އެމެރިކާ ޑޮލަރުގެ މަޝްރޫއެއް ވާލްޑް ބޭންކުގެ އެގްޒެކެޓިވް ޑިރެކްޓަރުންގެ ބޯޑުން އިއްޔެ ވަނީ ފާސްކޮށްފަ އެވެ.\nއެކްސެލެރޭޓިން ރިނިއުއަބަލް އެނާޖީ އިންޓަގްރޭޝަން އެންޑް ސަސްޓެއިނަބަލް އެނާޖީ (އެރައިޒް) ނަމަކަށް ކިޔާ މި މަޝްރޫއު ބިނާކޮށްފައިވަނީ ރާއްޖޭގައި އިއާދަކުރަނިވި ހަކަތަ އުފައްދާ މިންވަރު އިތުރުކުރުމަށްޓަކައި އަމިއްލަ ފަރާތްތަކުގެ އިންވެސްޓްމަންޓް ހޯދުމުގެ ބޭނުމުގައި ވޯލްޑް ބޭންކުން މިހާރުވެސް ކުރިއަށްގެންދާ އެކްސެލެރޭޓިން ސަސްޓެއިނަބަލް ޕްރައިވެޓް އިންވެސްޓްމަންޓްސް އިން ރިނިއުއަބަލް އެނާޖީ (އެސްޕަޔާ) މަޝްރޫއުގެ ދަށުން ކުރެވިފައިވާ މަސައްކަތްތަކުގެ މައްޗަށެވެ.\nމި ދެ މަޝްރޫއަކީ ވެސް ކުޑަ ޖަޒީރާ ގައުމެއްގެ ހައިސިއްޔަތުން ރާއްޖެއަށް ކުރިމަތިވާ ގޮންޖެހުންތަކާއި މޫސުމަށް އަންނަ ބަދަލުތަކުގެ ސަބަބުން ލިބޭ ގެއްލުންތައް ކުޑަކުރުމަށް އެހީއަކަށް ވާނެ ގޮތަށް ފަރުމާކޮށްފައިވާ ދެ މަޝްރޫއެވެ. ހަމައެއާއެކު އިއާދަކުރަނިވި ހަކަތަ ބޭނުންކޮށްގެން ކަރަންޓް އުފައްދަން ފެށުމުން ތެލަށް ބަރޯސާވުން ކުޑަވެ، އޭގެ ސަބަބުން ރާއްޖެއިން ޖައްވަށް ބޭރުކުރާ ވިހަ ކާބަންގެ މިންވަރު ވެސް މަދުވާނެ އެވެ.\nވޯލްޑް ބޭންކުން ރާއްޖެއާއި ނޭޕާލް އަދި ސްރީލަންކާއަށް ކަނޑައަޅާފައި ހުންނަވާ ކަންޓްރީ ޑިރެކްޓަރު ފާރިސް ހަދާދު-ޒާވޮސް ވިދާޅުވީ ކޮވިޑް19ގެ ބަލިމަޑުކަމުގެ ސަބަބުން ކުރިމަތިވާ ގެއްލުންތަކުން އަވަހަށް އަރައިގަތުމަށާއި އިގްތިސާދު އާރާސްތުކޮށް، ކާރިސާތަކަށް ތައްޔާރުވެފައި އޮންނަ މިންވަރު ވަރުގަދަކުރުމަށްޓަކައި ވޯލްޑް ބޭންކުން ދޭ އެހީގެ ޕްރޮގްރާމަށް ބަދަލުތައް ގެންނަމުންދާ ކަމަށެވެ.\nއެގޮތުން އެރައިޒް އަދި އެސްޕަޔާ މަޝްރޫއުއަކީ ވެސް ކޮވިޑް19ގެ ގޮންޖެހުންތަކުން އަރައިގަތުމަށް ވޯލްޑް ބޭންކުން ގެންގުޅޭ ވިސްނުމާ ގުޅިފައިވާ ދެ މަޝްރޫއު ކަމަށް އޭނާ ވިދާޅުވި އެވެ.\nއާ މަޝްރޫއުގެ ބޭނުމަކީ މާލެއާއި ރާއްޖޭގެ އެކި ހިސާބުތަކުގައި އަވިން ހަކަތަ އުފައްދާ މިންވަރު އިތުރުކޮށް، އެ ހަކަތަ ކަރަންޓް ވިއުގައިގެ ތެރޭގައި ބޭނުންކުރެވޭ ވަރު އިތުކުރުމަށްޓަކައި ކަރަންޓް ވިއުގަ ހަރުދަނާ ކުރުމެވެ.\nއެސްޕަޔާ އަދި އެރައިޒް މަޝްރޫއުގެ ދަށުން ޤާއިމްކުރެވޭ އަވިން ހަކަތަ އުފައްދާ ނިޒާމުތައް މެދުވެރިކޮށް ޖުމްލަ 42.5 މެގަވޮޓްގެ ކަރަންޓް އުފެއްދޭނެ އެވެ. މިއީ އިއާދަކުރަނިވި ވަސީލަތްތައް މެދުވެރިކޮށް 2020 ގެ ނިޔަލަށް 51 މެގަވޮޓްގެ ކަރަންޓް އުފެއްދުމަށް ކަނޑައަޅާފައި ލަނޑުދަނޑިއަށް ވާސިލްވުމަށް އެޅޭ މުހިންމު ފިޔަވަޅެކެވެ.\nމި ޕްރޮގްރާމާއެކު ވާލްޑް ބޭންކް ގްރޫޕުގައި ހިމެނޭ މަލްޓިލެޓަރަލް އިންވެސްޓްމަންޓް ގެރެންޓީ އެޖެންސީ (މީގާ) އަދި އިންޓަނޭޝަނަލް ފައިނޭންސް ކޯޕަރޭޝަން (އައިއެފްސީ)ގެ ވަސީލަތްތަކާއި ތަޖުރިބާ ބޭނުންކޮށްގެން އިންވެސްޓަރުންނަށް ހުރި ގޮންޖެހުންތައް ކުޑަކުރުމަށްޓަކައި ހާއްސަ އިނާޔަތްތައް ފޯރުކޮށްދޭނެ އެވެ.\nއޭގެ ތެރޭގައި އުފައްދާ ހަކަތަ ގަންނަ އަގު ކުޑަކުރުމަށްޓަކައި ދެވޭ އިނާޔަތްތަކާއި ފައިސާ ލިބޭނެކަން ކަށަވަރުކުރުމަށްޓަކައި ހާއްސަ މެކޭނިޒަމްއެއް ގާއިމްކުރުމުގެ އިތުރުން އިންވެސްޓްމަންޓް ގެރެންޓީ ފޯރުކޮށްދިނުން ހިމެނެ އެވެ.\nމީގެ އިތުރުން އިއާދަކުރަނިވި ހަކަތަ އުފައްދާ މިންވަރު އިތުރުވަމުންދާ ވަރަކަށް އެ ހަކަތަ ބޭނުންކުރެވޭ ވަރު ފުޅާކުރުމަށްޓަކައި މިހާރު ހުރި ކަރަންޓް ވިއުގަތަކުގެ ފެންވަރު ވެސް މަތިކުރާނެ އެވެ. އަދި ކުޑަ އަގެއްގައި މެދުކެނޑުމެއް ނެތި ކަރަންޓް ފޯރުކޮށްދިނުމަށާއި އެހެނިހެން ވަސީލަތްތައް މެދުވެރިކޮށް އުފައްދާ ހަކަތަވެސް ބޭނުންކުރެވޭ ގޮތަށް ބެޓެރީ ނިޒާމުތަކެއް އައްޑޫ ސިޓީ އާއި އެހެނިހެން ބައެއް ރަށްރަށުގައި ގާއިމްކުރަން ވަނީ ރާވާފަ އެވެ.\nމި މަޝްރޫއުގެ ދަށުން ސަރުކާރުގެ ކަމާބެހޭ އިދާރާތަކާއި ކަރަންޓްގެ ހިދުމަތް ފޯރުކޮށްދޭ ކުންފުނިތަކުގެ މުވައްޒަފުން ތަމްރީން ކުރުމުގައިވެސް އެހީތެރިކަން ފޯރުކޮށްދޭނެ އެވެ.\nމީގެ އިތުރުން އިއާދަކުރަނިވި ހަކަތަ އުފައްދަން ބޭނުންކުރާ އެހެނިހެން ބައެއް ވަސީލަތްތައް ކަމަށްވާ ވައި އަދި ހައިޑްރޮޖަން ފަދަ ވަސީލަތްތަކާއި ކަރަންޓުން ހިންގާ އެއްގަމު އުޅަނދުފަހަރު ޗާޖުކުރެވޭ ސްޓޭޝަންތައް އަދި 'ވެހިކަލް-ޓު-ގްރިޑް' ފަދަ އާ އީޖާދުތަކުގެ އަޖުމަ ވެސް މި މަޝްރޫއުގެ ތެރެއިން ބަލާނެ އެވެ.\nމި މަޝްރޫއުގެ ތެރޭގައި ހިމެނޭ ފަންނީ އެހީގެ ޕެކޭޖުން ރާއްޖޭގެ ހަކަތައިގެ ދާއިރާގައި އަންހެނުންގެ ބައިވެރިވުން އިތުކުރުމަށްޓަކައި ހާއްސަ ފިޔަވަޅުތަކެއް އަޅާނެ އެވެ. އޭގެ ތެރޭގައި ހަކަތައިގެ ދާއިރާގައި އަންހެނުންނަށް މިހާރަށް ވުރެ ގިނަ އަދި ރަނގަޅު ވަޒީފާގެ ފުރުސަތުތައް ތަނަވަސްކޮށްދިނުމާއި އަންހެން ދަރިވަރުންނަށް ހާއްސަ ވޯކްޝޮޕްތައް ހިންގުން އަދި އަތޮޅުތެރޭގެ ރަށްތަކުގައި ދިރިއުޅޭ އަންހެނުންނަށް ހުނަރު ދަސްކޮށްދިނުމުގެ ކޯސްތަކުގައި ބައިވެރިވުމުގެ ފުރުސަތު ފަހިކޮށްދިނުން ހިމެނެ އެވެ.\nމި މަޝްރޫއަށް ވާލްޑް ބޭންކުން ކަނޑައަޅާފައިވާ ޓާސްކް ޓީމް ލީޑަރުން ކަމަށްވާ އަމިތު ޖައިން އަދި ޖޫންކިޔަން ސޮންގް ވިދާޅުވީ ތެޔޮ އެތެކުރުމުގައި ދިމާވާ މައްސަލަތަކާއި ތެލުގެ ބާޒާރުގައި އަގަށް އަންނަ ބަދަލުތަކާ ކުރިމަތިލާންޖެހުމުގެ ސަބަބުން ރާއްޖެއަށް އެތެރެކުރާ ތެލަށް ބޮޑު އަގެއް ދައްކަންޖެހިފައިވާ ކަމަށެވެ. އަދި އޭގެ ސަބަބުން ރާއްޖޭގެ ރަށްތަކުގައި ހަކަތަ އުފެއްދުމަށް ކުރާ ހޭދަ ވަރަށް ބޮޑުވާ ކަމަށް ވިދާޅުވި އެވެ.\n"މި މަޝްރޫއުގެ ސަބަބުން ފަތުރުވެރިކަމާއި މަސްވެރިކަމުގެ ސިނާއަތް ނޫން ދާއިރާތަކަށްވެސް އިންވެސްޓް ކުރެވި އަދި އެހެނިހެން އިގްތިސާދީ މަސައްކަތްތަކާ ގުޅޭ ގޮތުން ދިރާސާކުރުމަށް ހިތްވަރު ލިބިގެންދާނެ. އަދި އިއާދަކުރަނިވި ހަކަތަ އުފައްދާ ވަސީލަތްތަކާއި އެ ނޫންވެސް ތަފާތު ފަހުގެ އީޖާދުތައް މެދުވެރިކޮށް ވަޒީފާގެ ފުރުސަތުތައް އިތުރުކޮށް ތަނަވަސް ކުރެވޭނެ." އެ ބޭފުޅުން ވިދާޅުވި އެވެ.\nއެރައިޒް މަޝްރޫއު ހިންގުމަށް ހަމަޖެހިފައިވަނީ ސްޓެލްކޯ އަދި ފެނަކަ ކޯޕަރޭޝަނާ ގުޅިގެން މިނިސްޓްރީ އޮފް އެންވާރަމަންޓްއިންނެވެ. މި މަޝްރޫއަށް ޖުމްލަ ހޭދަވަނީ 107.4 މިލިއަން ޑޮލަރެވެ. އޭގެ ތެރޭގައި ތަރައްގީވަމުން އަންނަ ގައުމުތަކަށް ލުއި ގޮތްތަކެއްގެ މަތިން ލޯނު ދޭ ވާލްޑް ބޭންކުގެ އިދާރާ ކަމަށްވާ އިންޓަނޭޝަނަލް ޑިވެލޮޕްމަންޓް އެސޯސިއޭޝަން (އައިޑީއޭ) އިން ދޭ 12.4 މިލިއަން ޑޮލަރުގެ ހިލޭ އެހީ ވެސް ހިމެނެ އެވެ.\nވާލްޑް ބޭންކް ގްރޫޕުގެ ބޭރުން މި މަޝްރޫއަށް ކްލީން ޓެކްނޮލޮޖީ ފަންޑުން 30 މިލިއަން ޑޮލަރު، އޭޝިއަން އިންފްރަސްޓްރަކްޗާ އިންވެސްޓްމަންޓް ބޭންކް (އޭއައިއައިބީ) އިން 20 މިލިއަން ޑޮލަރު އަދި އާންމު ވިޔަފާރީގެ އުސޫލުން ދޭ 45 މިލިއަން ޑޮލަރު ވެސް ލިބޭނެ އެވެ.\n"ރިނިއުބަލް އެނާޖީން ކަރަންޓު އުފައްދަން އިސްކަންދޭ"\n14 ރަށެއްގެ ސޯލާ ހަކަތަ ގާއިމްކުރަން ހުޅުވައިފި


ޕްރިންސިޕަލްގެ ނަންފުޅު ރަންއަކުރުން ވިދާބަބުޅާށިއެވެ. – EPS School\nEPS School > މާޒީގެ ލިޔުންތައް > ޕްރިންސިޕަލްގެ ނަންފުޅު ރަންއަކުރުން ވިދާބަބުޅާށިއެވެ.\nއަޝްރަފް ޢަލީ/ ދިވެހިބަހުގެ އެކަޑަމީގެ ރައީސް\nނަންފުޅު ޙަސަންމާހިރުގެ ރަން އަކުރުން ވިދާބަބުޅާށިއޭ\nދަންމަރުއަލިން ދިއްލެވި އުޖާލާ ދީބު ހުޅުދާން ވާށިއޭ\nނާޒިރުގެ އަގުހުރި ޚިދުމަތަށް އޮހެނީ ޝުކުރު ރަންމުތްތަކުން\nނާޒިރުގެ ޒިކުރާ ތާއަބަދު ގައިމޭ މިހެން އާވާށިއޭ\nޖަންނަތުގެ މަތިވެރި ހެޔޮ ޖަޒާ މިންވަރުކުރައްވާނދޭ އިލާހް!\nއަތްތައް ދަރިންނާ ދަރިވަރުން މިދުޢާކުރަން އުފުލާށިއޭ\nއެއީ އަޅުގަނޑުމެންގެ ލޮބުވެތި ނާޒިރެވެ. އަޅުގަނޑުމެންގެ ލޮބުވެތި އުސްތާޛެވެ. އަޅުގަނޑުމެން އެންމެހައި ދަރިވަރުން އެ ނާޒިރަކަށްޓަކައި ފަޚުރުވެރިވާ ލޮބުވެތި ޙަސަންމާހިރެވެ. ލޮބުވެތި ޕްރިންސިޕަލެވެ. އޯގާތެރި ޕްރިންސިޕަލެވެ. މަޑުމޮޅި ބަސްމަދު، މުރުވަތްތެރި ޕްރިންސިޕަލެވެ. ލޮބުވެތި ޕްރިންސިޕަލް އަޅުގަނޑުމެން އެންމެނާ އަލްވާދާޢުކިޔުއްވައި ދެމިއޮތުމުގެ ޢާލަމަށް ދަތުރުކުރައްވައިފިއެވެ.\nޕްރިންސިޕަލް ޙަސަންމާހިރަކީ ދަރިވަރުންނަށް ޤަދަރުކުރެއްވި، މާތް ބޭފުޅެކެވެ. ދުވަހަކުވެސް ބާރަށް އެއްޗެއް ވިދާޅުވި އަޑެއް އަޅުގަނޑެއް ނާހަމެވެ. ދަރިވަރެއްގެ ގޮތުން މަދަރުސީ ދައުރުގައި ތަޖުރިބާކުރަން އަޅުގަނޑަށްވެސް ޖެހުނީ އެއްކަމެއް ދެކަމެއް ނޫނެވެ. ކިލާހުގައި އުޅޭ އުޅުމުގައި އެއްކުއްޖަކު އަނެއްކުއްޖަކަށް ޖަހާ ސަކަރާތާ ކުރާ ސަމާސާސަމާސާ ބައެއްފަހަރު ވިހަވެ މައްސަލަ މައްސަލައަށްވެ ސުޕަވައިޒަރުންނާ ހަމައިން ޙައްލުނުވެ ޕްރިންސިޕަލާ ހަމައަށް ދާންޖެހުނު ފަހަރުފަހަރުވެސް ހިސާބަކަށް ކުރިމަތިވިއެވެ. މިފަދަ ފަހަރުފަހަރު ޕްރިންސިޕަލްގެ ޙިކުމަތްތެރިކަމާއި މައްސަލަ ޙައްލުކުރެއްވުމުގައި ގެންގުޅުއްވާ މަޑުމައިތި އުކުޅުތައް އަޅުގަނޑަށް ވަރަށް ކަމުދިޔައެވެ. ނަތީޖާއެއްގެ ގޮތުން ފަހުން މަދަރުސީދައުރަށްފަހު މުދައްރިސްކަން ކިޔަވައިގެން އަދާކުރަން ޖެހުނު ވަޒީފާގެ ގޮތުން ތަޖުރިބާކުރަން ޖެހުނީ ހަމަ ދާދި އެއްކަހަލަ މައްސަލަތަކާއެވެ. ދަރިވަރުންގެ ކަންކަން ބަލައި ތަޙުޤީޤުކޮށް ފިޔަވަޅުއަޅަންޖެހޭ ކަހަލަ ޙާލަތްތައްވެސް މެދުވެރިވެއެވެ. އަޅުގަނޑަށް ކަމުގައި ކުރިއަށް ދިޔުމަށް ވީ ނުހަނު ފަސޭހަ ކަމަކަށެވެ. ސަބަބަކީ ހަމަ އެއްމެ ސަބަބެކެވެ. ލޮބުވެތި ޕްރިންސިޕަލް ގެންގުޅުއްވި މައްސަލަހައްލުކުރުމުގައި ގެންގުޅުއްވި މަޑުމައިތިރި މިޒާޖާއި ބަސްމޮށުގައި ގެންގުޅުއްވި މަޑުމޮޅިކަމުގެ ސިފަ އަޅުގަނޑު ނަކަލުކޮށް އެގޮތަށް ޢަމަލުކުރުމެވެ.\nޕްރިންސިޕަލް ޙަސަން މާހިރަކީ ހުނަރުވެރި މާހިރެކެވެ. ކުދިން ތަރުބިއްޔަތުކުރުމުގައި އެވަރެއް ނެތޭވެސް ދެންނެވިދާނެއެވެ. މިއަދު ރާއްޖެ ތަރައްޤީކޮށް ކުރިއެރުވުމުގެ މަސައްކަތުގެ އިސް ސަފުސަފުގެ އެންމެ ކުރީގައި ޕްރިންސިޕަލް ޙަސަން މާހިރުގެ ދަރިވަރުން ތިބިތިބުމުން މިކަން ސާފުކޮށް ހާމަވެއެވެ. ކޮންމެ ދިމާއަކުން، ކޮންމެ ދާއިރާއަކުން ބެއްޔަސް މިކަން އޮތީ މިހެންނެވެ. އަޚްލާޤީ ގޮތުން ނަމޫނާ، އިސްނެގުމާއި މަސައްކަތުގެ ގޮތުންވެސް ލާމަސީލު ދަރިވަރުންތަކެއް އޭނާ ވަނީ ޤައުމަށްޓަކައި ތައްޔާރުކޮށް ނެރުއްވައިފައެވެ.\nއާދޭހެވެ! ލޮބުވެތި ޕްރިންސިޕަލްގެ ޚިދުމަތުގެ ޒިކުރާއަކަށް ނިމުމެއް ނެތެވެ. އެޒިކުރާ ތާއަބަދުމެ އާވާނެއެވެ. އެނަންފުޅު ރަންއަކުރުގައި ވިދާ ބަބުޅާނެއެވެ. އެ އުޖާލާ ދަންމަރުގެ އަލިން މުޅި މިދީބު ހުޅުދާންވާނެއެވެ. އަޅުގަނޑުމެން ކޮންމެ ދަރިވަރެއްގެ ހިތުން ލޮބުވެތި ޕްރިންސިޕަލާ މެދު އޮހެނީ ޝުކުރާއި ތާރީފުގެ ހެޔޮ ބަސްބަހެވެ. ކީރިތި ﷲ ގެ ރަޙުމަތްފުޅުން ޕްރިންސިޕަލް ޙަސަންމާހިރުގެ ފުރާނަފުޅަށް ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ. ޕްރިންސިޕަލްގެ ހެޔޮ ޚިދުމަތުގެ ޒިކުރާ ތާއަބަދަށް އާލާވުމަށް އިރާދަކުރައްވާށިއެވެ. އާމީން!\nޙަސަން މާހިރުގެ ތަޢުޒިޔާ ފޮތުން…..\nޙަސަންމާހިރަކީ މާތް އިންސާނެއް އެޑްކަމްގެ ބައްދަލުވުމެއް މިރޭ


ދ. ވާނީގައި ހިންގުނު އުއްމީދު ޕްރޮގުރާމްގެ ފުރަތަމަ ކޭމްޕް ނިންމާލައިފި\nކުށުގެ ވެށިން ޒުވާނުން ދުރުހެލިކުރުމަށް އަމާޒުކޮށްގެން މޯލްޑިވްސް ޕޮލިސް ސަރވިސްއާއި މޯލްޑިވްސް ނޭޝަނަލް ޑިފެންސް ފޯސް އާއި މޯލްޑިވްސް ކަރެކްޝަނަލް ސަރވިސްގެ އިތުރުން ޖުވެނައިލް ޖަސްޓިސް ޔުނިޓާއި މިނިސްޓްރީ އޮފް ހޯމް އެފެއާޒް ގުޅިގެން ދ. ވާނީގައި ހިންގި އުންމީދު ޕްރޮގްރާމްގެ ފުރަތަމަ ބުރު ނިންމާލައިފިއެވެ.\nދ. ވާނީގައި މިއަހަރުގެ ޖޫން މަހުގެ 19 ން އޮގަސްޓް މަހުގެ 19 ވަނަ ދުވަހަށް ކުރިއަށް ގެންދިޔަ އުއްމީދު ކޭމްޕުގައި ޖުމްލަ 19 ކުއްޖަކު ވަނީ ބައިވެރިވެފައެވެ. މި ކޭމްޕްގެ ބައިވެރިންނަށް އެކި ތަމްރީނުތަކާއި ސެޝަންތައް ނަގައިދީފައި ވަނީ މޯލްޑިވްސް ކަރެކްޝަނަލް ސަރވިސްގެ 10 އޮފިސަރުންވެސް ހިމެނޭ ޓީމަކުންނެވެ.\nއުންމީދު ކޭމްޕް ނިންމުމަށްޓަކައި، ރޭ އިސްކަންދަރު ބިލްޑިންގގައި އޮތް ރަސްމިއްޔާތު ޝަރަފްވެރިކޮށްދެއްވައި ބައިވެރިންނަށް ސެޓްފިކެޓް ޙަވާލުކޮށްދެއްވީ މިނިސްޓަރ އޮފް ހޯމް އެފެއަރޒް އޮނަރަބަލް އަޒްލީން އަޙްމަދުއެވެ.\nމިރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ ވިދާޅުވީ މި ކޭމްޕްގައި ބައިވެރިވި ކުދިންނާ ބައްދަލުކޮށްލުމުގެ ފުރުސަތު ލިބިލެއްވި ކަމަށާއި އެކުދިންނާ ބައްދަލުވުމުން އެނގިގެން ދިޔައީ މުޖުތަމައުގައި ރަނގަޅު އަހުލާގު އަށަގެންފައިތިބި ކުދިންނާއި، އުއްމީދީ ކޭމްޕު ފުރިހަމަ ކުރި ކުދިންނާ އެއްވެސް ތަފާތެއް ނެތްކަމަށާއި، މި ޕްރޮގްރާމް ފުރިހަމަ ކުރި ކުދިންނަކީ ގާނޫނާއި ގަވާއިދުތަކަށް ފުރިހަމައަށް ބޯލަނބާ މައިންބަފައިންގެ ބަސްއަހާނެ ކުދިންތަކެއްކަމަށް އުފަލާއެކު ފާހަގަކުރައްވާ ކަމަށެވެ.\nމީގެ އިތުރުން މި ޕްރޮގްރާމުގައި ބައިވެރިވި ކުދިންގެ އަމާޒަށް ވާސިލްވަންދެން މުޖުތަމައުއާއި އެކުދިންގެ އާއިލާގެ ފަރާތުން އެކުދިންނަށް ހިތްވަރުދެއްވައި އަޅާލުމާއި އޯގާތެރިކަމާއެކު މުހާތަބުކުރުމަށް އެ މަނިކުފާނު އިލްތިމާސްކުރެއްވިއެވެ. އަދި މިފަދަ މުހިންމު ޕްރޮގްރާމެއްގެ ބޭނުންޖެހިފައިތިބި ކުދިންތަކެއް ތިބިކަން ފާހަގަކުރައްވައި މި ޕްރޮގްރާމް ދެމެހެއްޓެނިވި ގޮތެއްގައި ކުރިއަށް ގެންދިޔުމަށްވެސް މިނިސްޓަރ އެދިވަޑައިގެންނެވިއެވެ.


Raees ge ilthimaas: naajaizu kameh higaanama, angaa! | Mihaaru\n"ޒީރޯ ޓޮލަރެންސް ކޮރަޕްޝަން ކެމްޕެއިން" ފެށުމަށް ރައީސް އޮފީހުގައި ބޭއްވި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހް ވާހަކަފުޅު ދައްކަވަނީ. --- ފޮޓޯ: ހުސެއިން ވަހީދު/ މިހާރު\nރައީސްގެ އިލްތިމާސް: ނާޖައިޒު ކަމެއް ހިނގާނަމަ، އަންގާ!\n12 ފެބުރުއަރީ 2019 - 11:27 65 comments\n"ޒީރޯ ޓޮލަރެންސް ކޮރަޕްޝަން ކެމްޕެއިން" ފެށުމަށް ރައީސް އޮފީހުގައި ބޭއްވި ރަސްމިއްޔާތުގައި ރައީސް ވަނީ ކޮރަޕްޝަންގެ މައްސަލަތައް ހުށަހެޅޭނެ ވެބް ޕޯޓަލްއެއް ތައާރަފްކޮށްދެއްވައިފަ އެވެ. މިއީ، ކާކު ކަން ނޭނގޭ ގޮތަށް ކޮރަޕްޝަންގެ މައުލޫމާތު ހިއްސާ ކުރެވޭ ގޮތަށް ހެދި ޕޯޓަލެއް ކަމަށް ރައީސް އޮފީހުން ބުންޏެވެ.\nވެބް ޕޯޓަލް އިފްތިތާހުކޮށް ދެއްވުމަށް ފަހު ވާހަކަފުޅު ދައްކަވަމުން ރައީސް ވިދާޅުވީ ކޮރަޕްޝަންގެ ވަބާ ރާއްޖެ އިން ފޮހެލައި، ގައުމު އިސްލާހުކޮށް، ނަޒާހަތްތެރި މުޖުތަމައުއެއް ބިނާ ކުރެވޭނީ ރައްޔިތުންގެ ވަރަށް ބޮޑު އެއްބާރުލުމެއް ލިބިގެން ކަމަށެވެ. ކޮރަޕްޝަންގެ ވަބާ ނައްތާލުމުގެ މަސައްކަތް ފެށޭނީ އަމިއްލަ ނަފްސާ ހަމައިން ކަމަށާއި އެކަމަށް ބޭނުން ވަނީ އިހްލާސްތެރިކަން ކަމަށް ރައީސް ވިދާޅުވި އެވެ.\nރައީސް އޮފީހުގައި މިއަދު ބޭއްވި ރަސްމިއްޔާތުގައި ރައީސް ވާހަކަފުޅު ދައްކަވަނީ. --- ފޮޓޯ: ހުސެއިން ވަހީދު/ މިހާރު\n"މިއަދަކީ ދިވެހި ކޮންމެ ފަރުދަކު އެކަމަށް ފަށައިގަންނަ ދުވަސް ކަމުގައި ހައްދަވަމާ ހިންގަވާ. ދައުލަތުގެ މުއައްސަސާތަކުން ކޮރަޕްޝަން ނައްތާލައި، ރައްޔިތުންގެ އިތުބާރު ލިބިގެންވާ ނަޒާހަތްތެރި ތަންތަނަށް އެ ތަންތަން ހެދުމަކީ ސަރުކާރުގެ އެންމެ މުހިންމު އެއް ވައުދު،" ރައީސް ވިދާޅުވި އެވެ.\nރައީސް ވިދާޅުވި ގޮތުގައި ދައުލަތުގެ މުއައްސަސާތަކުގެ ހިންގުން އިންތިޒާމު ކުރެވިފައި ހުންނަން ވާނީ ހާމަކަން ބޮޑު ދެ ފުށް ފެންނަ ގޮތަށެވެ. އެ ތަންތަނުން ހިދުމަތް ދޭން ވާނީ ދުރާލައި ހަމަޖެހިފައި އޮންނަ އުސޫލުތަކުގެ ތެރެއިން ކަމަށް ވެސް އެމަނިކުފާނު ވިދާޅުވި އެވެ.\n"އެ މުއައްސަސާތަކާ މެދު އާންމުންގެ އިތުބާރު އަލުން ހޯދުމަށްޓަކައި ކޮރަޕްޝަނާ މެދު މި ސަރުކާރުން ގެންގުޅޭނެ ހަމައެކަނި ސިޔާސަތަކީ ޒީރޯ ޓޮލަރެންސް،" ރައީސް ވިދާޅުވި އެވެ.\nއެމަނިިކުފާނު ވިދާޅުވި ގޮތުގައި ޕޯޓަލްގެ މަގްސަދަކީ ވައްކަމާއި ކޮރަޕްޝަނާއި ފަސާދަ އާއި ހިޔާނާތުން ދައުލަތުގެ މުއައްސަސާތައް ސަލާމަތް ކުރުމެވެ. ސަރުކާރުގެ ފުރަތަމަ 100 ދުވަހުގެ ތެރޭގައި ކުރުމަށް ކަނޑައެޅި އެއްކަމަކީ، ސިޔާސީ މަގާމުތަކުގައި ތިއްބަވާ ބޭއްފުޅުންނާއި އެ ބޭފުޅުންގެ އަނބިންނާއި ފިރިންގެ މުދަލާއި މާލީ ބަޔާން ވަކި އުސޫލަކުން ހާމަކުރުން ކަމަށް ވެސް ރައީސް ވިދާޅުވި އެވެ.\nރައީސް ވިދާޅުވީ މި ކެމްޕޭނަކީ ދައުލަތުގެ އެއްވެސް މުއައްސަސާއެއްގެ އެއްވެސް ފަންތިއެއްގައި ކޮރަޕްޝަނާއި ވައްކަމާއި ފަސާދައިގެ ކިތަންމެ ކުޑަ މިންވަރެއް ވިޔަސް، ތަހަންމަލު ނުކުރާނެ ކަމުގެ ސިޔާސަތު ކަމަށެވެ. އެކަން ސާބިތުކޮށް ދިނުމަށް ނަޒާހަތްތެރިކަމުގެ ސިޔާސަތުތައް ތަންފީޒުކޮށްފައިވާ އިރު، ސަރުކާރުގެ އެންމެ ބޮޑު މަސައްކަތަކަށް ވާނީ ދައުލަތުން ގެއްލުނު ފައިސާ ހޯދުން ކަމަށް ރައީސް ވިދާޅުވި އެވެ.\nމަތީ މަގާމުތަކުގައި މަސައްކަތް ކުރާ މީހުންނަކީ ކޮރަޕްޝަނާއި ވައްކަމާއި ފަސާދަ އާއި ހިޔާނާތަށް ފާޅުގައި ނޫނެކޭ ބުނާނެ ހިތްވަރު ހުރި ބަޔަކަށް ވާނަމަ، ނާޖައިޒު ގޮތެއްގައި ސަރުކާރުގެ ތެރެއިން ކަންކަން ކުރަން އެންމެ ރައްޔިތަކު ވެސް މަސައްކަތެއް ނުކުރާނެ ކަމަށް ރައީސް ވިދާޅުވި އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި ކޮރަޕްޝަންގެ ވަބާ އިންތިހާ އަށް އޮތް ކަމަށް ބުނެ، މިހާރު ވެރިކަމުގައި ތިއްބެވި ބޭފުޅުން އެ ސަރުކާރަށް ބޮޑެތި ފާޑު ކިއުންތަކެއް އަމާޒު ކުރި އެވެ. އަދި ރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގަތީ ކޮރަޕްޝަންގެ މޫތައް މުހެލާނެ ކަމުގެ ވައުދާ އެކު އެވެ.\nއިތުރު ލިޔުންތައް ސަރުކާރު އެންޓި ކޮރަޕްޝަން ކޮމިޝަން ކޮރަޕްޝަން ރައީސް އިބްރާހިމް މުހައްމަދު ސޯލިހް ރާއްޖެ ކޮރަޕްޝަން


GDh. Rathafandhoogai Fenaai Narudhamaa Nizaam Gaaimukurumuge Ebbasvumugai Soikoffi - AO News\nޑިޒައިން އެންޑް ބިލްޑް އުސޫލުން ގދ. ރަތަފަންދޫގައި ފެނާއި ނަރުދަމާ ނިޒާމު ޤާއިމުކުރުމުގެ އެއްބަސްވުމުގައި ޑުޕްލެކްސް ޕްރައިވެޓް ލިމިޓެޑް އާއި އެކު ސޮއި ކޮށްފިއެވެ.\n780 ދުވަހުގެ ތެރޭގައި މަސައްކަތް ނިންމާ ގޮތަށް މި އެއްބަސްވުމުގައި މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން ސޮއި ކުރެއްވީ ޑިރެކްޓަރ ޖެނެރަލް އަލްފާޟިލާ ޝާނާ ފާރޫޤް އެވެ. އަދި ޑުޕްލެކްސް ޕްރައިވެޓް ލިމިޓެޑްގެ ފަރާތުން ސޮއި ކުރެއްވީ އެ ކުންފުނީގެ މެނޭޖިންގ ޑިރެކްޓަރ އަލްފާޟިލް އަލީ ނަޖީބެވެ.\nޖުމްލަ 33.6 މިލިއަން ރުފިޔާ ޚަރަދުކުރާ މި މަޝްރޫއުގެ ދަށުން ކުރިއަށްގެންދާ މައިގަނޑު މަސައްކަތްތަކުގެ ތެރޭގައި ސާރވޭކުރުމާއި އީ.އައި.އޭ މަސައްކަތްކުރުމާއި ފެނާއި ނަރުދަމާ ނިޒާމު ފަރުމާކޮށް ވިޔުގަ އެޅުން ހިމެނެއެވެ. މީގެ އިތުރުން އާރް.އޯ ޕްލާންޓާއި ސްޓޯރޭޖް ޓޭންކް ބެހެއްޓުމާއި ނަރުދަމާގެ ޕަމްޕް ސްޓޭޝަން ޤާއިމްކުރުމާއި ސީ އައުޓް ފްލޯ އެޅުމުގެ މަސައްކަތްވެސް މި މަޝްރޫއުގެ ދަށުން ކުރިއަށް ދާނެއެވެ. އަދި މި މަސައްކަތް ނިމިގެންދާނީ އިދާރީ އޮފީސް ގާއިމުކޮށް ގޭގެއަށް ފެނާއި ނަރުދަމާގެ ކަނެކްޝަން ގުޅައިދިނުމަށް ފަހުގައެވެ.\nރާއްޖޭގެ ރަށްރަށުގައި ފެނާއި ނަރުދަމާ ގާއިމުކުރަން މިނިސްޓްރީ އޮފް ނޭޝަނަލް ޕްލޭނިންގް، ހައުސިންގ އެންޑް އިންފްރާސްޓްރަކްޗަރ އިން ކުރިއަށްގެންދާ މި މަޝްރޫއުތަކުގެ ތެރެއިން ރަތަފަންދޫގެ އިތުރުން އިތުރު 14 ރަށެއްގައި މިފަދަ މަޝްރޫއުތައް ފެށުމަށް ވަނީ ކުންފުނިތަކާއި ހަވާލުކޮށްފައެވެ. ދައުލަތުގެ ބަޖެޓުން ހަރަދުކޮށްގެން ކުރިއަށް ގެންދާ މި މަޝްރޫއުތަކުގެ ޖުމްލަ އަގަކީ 407،145،030.01 (ހަތަރު ސަތޭކަ ހަތް މިލިއަން، ސަތޭކަ ސާޅީސް ފަސް ހާސް، ތިރީސް ރުފިޔާ އެއް ލާރި) އެވެ.\nގދ. ރަތަފަންދޫގދ. އަތޮޅު


ކޮވިޑް 19 - މިއަދު ހުޅުދޫއާއި މީދުން ނެގުނު އެއްވެސް ސާމްޕަލެއް ޕޮޒިޓިވްނުވޭ - Voice of Meedhoo\nސިޓީއާއި ޗެލްސީ ބައްދަލުކުރާ ޗެމްޕިއަންސް ލީގުގެ ...\nކޮވިޑް 19 – މިއަދު ހުޅުދޫއާއި މީދުން ނެގުނު އެއްވެސް ސާމްޕަލެއް ޕޮޒިޓިވްނުވޭ\nއެކަމަކު ހިތަދޫގައި އުޅެމުންއަންނަ މީދޫ ކުއްޖަކުމިއަދު ވަނީ ޕޮޒިޓިވްވެފައި\nby vomadmin May 28, 2021\nހުޅުދޫއާއި މީދުން މިއަދު ނެގި އެއްވެސް ސާމްޕަލެއް ކޮވިޑް 19 އަށް ޕޮޒިޓިވް ވެފައިނުވާކަމަށް ހުޅުމީދޫ ސިއްހީމަރުކަޒުން މައުލޫމާތު ދެއްވައިފިއެވެ. ސިއްހީމަރުކަޒުން މައުލޫމާތު ދެއްވިގޮތުގައި އެމަރުކަޒުން މިއަދު ހުޅުދޫއާއި މީދުންނެގި 27 ސާމްޕަލްގެ ނަތިޖާވެސް ލިބިފައިވާކަމަށާ އެއިންއެއްވެސް ސާމްޕަލެއް ޕޮޒިޓިވް ވެފައިނުވާކަމަށެވެ.\nމިއަދު ހުޅުދޫއާއި މީދުން ނެގުނު އެއްވެސް ސާމްޕަލެއް ޕޮޒިޓިވްނުވިކަމުގައިވިޔަސް ހިތަދޫގައި އުޅެމުންއަންނަ މީދޫ ކުއްޖަކު ކޮވިޑް 19 އަށް ވަނީ ޕޮޒިޓިވް ވެފައެވެ.\nއައްޑޫ އެކުއެޓޯރިއަލް ހޮސްޕިޓަލުން މިއަދު ހާމަކޮށްފައިވާގޮތުގައި ބުރާސްފަތި ދުވަހުގެ އިރުއޮއްސި 6:00 އިން ހުކުރު ދުވަހުގެ އިރުއޮއްސި 6:00 އަށް ނެގުނު 191 ސާމްޕަލްގެ ތެރެއިން ކޮވިޑް 19 އަށް ޕޮޒިޓިވް ވެފައިވަނީ 10 ސާމްޕަލްކަށެވެ. މިހާތަނަށް އައްޑޫސިޓީން 270 މީހަކު ކޮވިޑަށް ޕޮޒިޓިވްވެފައިވާއިރު މިހާރު އެކްޓިވް ކޭސްގެ ގޮތުގައި ވަނީ 175 ކޭސްކަމަށްވެސް އައްޑޫ އެކުއެޓޯރިއަލް ހޮސްޕިޓަލުން ވަނީ ހާމަކޮށްފައެވެ\nއެކުއެޓޯރިއަލް ހޮސްޕިޓަލުން އިތުރަށް ހާމަކޮށްފައިވާގޮތުން އައްޑޫއިން ކޮވިޑް ޖެހުނު 93 މީހަކު ބަލިން ރަނގަޅުވެފައިވާ އިރު މިހާތަނަށް އައްޑޫއިން ކޮވިޑަށް ޓެސްޓްކުރުމަށް ، 3791 ސާމްޕަލް ވަނީ ނަގާފައެވެ. އަދި ޚާއްސަ ސަމާލުކަމެއް ދީގެން ސާމްޕަލް ނެގުމުގެ މަސައްކަތްތައް ކުރިއަށްދާ ކަމަށް ވެސް އެ ހޮސްޕިޓަލުން ހާމަކޮށްފައިވެއެވެ\nއައްޑޫސިޓީގެ ވަކުވަކި ރަށްތަކުން ކޮވިޑްގެ އެކްޓިވް ކޭސްތަކަށް ބަލާއިރު ފޭދޫއިން9މީހުން، މަރަދޫފޭދޫއިން އެކަކު، މަރަދޫއިން 11 މީހުން، ހިތަދޫއިން 119 މީހުން، ރިސޯޓުން2މީހުން، މީދޫއިން 8 މީހުން، ހުޅުދޫއިން 24 މީހުން، އަދި ގަމުން އެކަކު އެކްޓިވް ކޭސްގެ ގޮތުގައިވެއެވެ އައްޑޫ ދެމީހަކު މިބަލީގައި ނިޔާވެފައިވެއެވެ.\nސިޓީއާއި ޗެލްސީ ބައްދަލުކުރާ ޗެމްޕިއަންސް ލީގުގެ ފައިނަލްމެޗް މިރޭ\nކޮވިޑް 19 – އެއްއަވަށުން އަނެއް އަވަށަށް ދިއުން މަނާ ؟\nކޯވިޑް19 އާއި ގުޅިގެން ދިމާވާ ގޮންޖެހުންތަކާއެކުވެސް، މި ރިވެތި އާދަކާދަ ދަމަހައްޓާ، ކޮވިޑް19 ގެ ސަބަބުން ދުރުގައި ތިބި ...\nކޮވިޑް 19 – ރާއްޖެ އައި އިތުރު ފަތުރުވެރިޔަކު ކޮވިޑް 19 އަށް ޕޮޒިޓިވްވެއްޖެ\nރާއްޖެ އައި އިތުރު ފަތުރުވެރިޔަކު ކޮވިޑް 19 އަށް ޕޮޒިޓިވްވެއްޖެ ޑރ.ނަޒްލާ ރަފީގު ވިދާޅުވީ ރާއްޖެ އިން ފުރުމުގެ ...


ރ. އިންނަމާދޫ ކައުންސިލް މެމްބަރ\nގއ. ކޮލަމާފުށި ކައުންސިލް ރައީސް\nޗެއާރޕާސަން / ހެންވޭރު ހުޅަނގު ދާއިރާގެ މަޖިލިސް މެމްބަރ\nމެދުހެންވޭރު ދާއިރާ މަޖިލިސް މެމްބަރ / ޕާލަމެންޓަރީ ގްރޫޕްގެ ލީޑަރ\nމިނިސްޓަރ އޮފް އިކޮނޮމިކް ޑެވެލޮޕްމެންޓް\nޒުވާނުންގެ ހިއްވަރުގެ ރައީސް / ގަލޮޅު ދެކުނު ދާއިރާގެ މަޖިލިސް މެމްބަރ\nމާލޭ ސިޓީ ރައީސް\nމަތިއުތުރު ޕްރޮވިންސްގެ ރައީސް\nމެދުއުތުރު ޕްރޮވިންސްގެ ރައީސް\nމުޙައްމަދު ޚާލިސް ޝަރީފް\nމެދު ދެކުނު ޕްރޮވިންސްގެ ރައީސް\nހ.އ ހޯރަފުށީ ކައުންސިލް ރިސާރވް (އަންހެން)\nހ.އ ހޯރަފުށީ ކައުންސިލްގެ ރައީސް\nހ.އ މޮޅަދޫ ކައުންސިލް މެމްބަރ\nހ.އ މޮޅަދޫ ކައުންސިލް ރިސާރވް (އަންހެން)\nހ.އ އުލިގަމު ކައުންސިލް މެމްބަރު\nހ.އ އުލިގަމު ކައުންސިލް ރިސާރވް (އަންހެން)\nހ.އ ބާރަށު ކައުންސިލް ރައީސް\nއަބްދުލް ކަރީމް އަލީ\nހ.އ މުރައިދޫ ކައުންސިލް މެމްބަރު\nހ،އ މުރައިދޫ ކައުންސިލް މެމްބަރ\nހ.އ ތުރާކުނު ކައުންސިލް ރިސާރވް (އަންހެން)\nހ.އ މުރައިދޫ ކައުންސިލް ރައީސް\nހ.އ ތުރާކުނު ކައުންސިލް މެމްބަރު\nހ.އ ތުރާކުނު ކައުންސިލް ރައީސް\nހ.އ ތުރާކުނު ކައުންސިލް މެމްބަރ\nހ.އ މާރަންދޫ ކައުންސިލް މެމްބަރ\nހ.އ މާރަންދޫ ކައުންސިލް ރިސާރވް (އަންހެން)\nލ.އަތޮޅު ކައުންސިލް ރައީސް\nދ.އަތޮޅު ކައުންސިލް ރައީސް\nމ.އަތޮޅު ކައުންސިލް ރައީސް\nވ.އަތޮޅު ކައުންސިލް ރައީސް\nއ.ދ އަތޮޅު ކައުންސިލް ރައީސް\nއ.އ އަތޮޅު ކައުންސިލް ރައީސް\nބ.އަތޮޅު ކައުންސިލް ރައީސް\nނ.އަތޮޅު ކައުންސިލް ރައީސް\nށ.އަތޮޅު ކައުންސިލް ރައީސް\nހ.އ އަތޮޅު ކައުންސިލް ރައީސް\nކުޅުދުއްފުއްށި ސިޓީ ކައުންސިލް މޭޔަރ\nފުވައްމުލައް ސިޓީ ކައުންސިލް މޭޔަރު\nއައްޑު ސިޓީ ކައުންސިލް މޭޔަރު\nހެންވޭރު ހުޅަނގު ދާއިރާ ރައީސް / ގަލޮޅު އުތުރު ދާއިރާގެ ކައުންސިލް މެމްބަރު\nކެނދިކުޅުދޫ ދާއިރާ ރައީސް\nމާފަންނު މެދު ދާއިރާގެ މަޖިލިސް މެމްބަރ\nފޭދޫ ދާއިރާގެ ރައީސް / ފޭދޫ ދާއިރާގެ މަޖިލިސް މެމްބަރ\nލ. މާވަށު ދާއިރާ ރައީސް\nޅ. އަތޮޅު ނައިފަރު ކައުންސިލް މެމްބަރ\nވ. ކެޔޮދޫ ކައުންސިލް މެމްބަރ\nވ. ފުލިދޫ ކައުންސިލް މެމްބަރ\nވ.ފުލިދޫ ކައުންސިލް މެމްބަރ\nމ.ދިއްގަރު ކައުންސިލް ރައީސް\nތ.ތިމަރަފުށި ކައުންސިލް ރައީސް\nވ.ރަކީދޫ ކައުންސިލް މެންބަރ\nލ.އިސްދޫ ކައުންސިލް ރައީސް\nތ.ކަނޑޫދޫ ކައުންސިލް މެންބަރ\nބ.ކެންދޫ ކައުންސިލް މެމްބަރ\nތ. ވިލުފުށި ކައުންސިލް މެމްބަރ\nހުސައިން އަބްދުލް ސަލާމް އާދަމް\nތ.ވިލުފުށި ކައުންސިލް މެމްބަރ\nތ.ބުރުނި ކައުންސިލް މެމްބަރ\nދ.ކުޑަހުވަދޫ ކައުންސިލް މެމްބަރ\nބ. މާޅޮސް ކައުންސިލް ރައީސް\nބ. ހިތާދޫ ކައުންސިލް ރައީސް\nބ. ހިތާދޫ ކައުންސިލް މެމްބަރ\nބ. ތުޅާދޫ ކައުންސިލް މެމްބަރ\nފ. މަގޫދޫ ކައުންސިލް ރައީސް\nފ.ފީއަލި ކައުންސިލް ރައީސް\nފ.ފީއަލި ކައުންސިލް މެމްބަރ\nބ. ގޮއިދޫ ކައުންސިލް ރައީސް\nބ. ގޮއިދޫ ކައުންސިލް މެމްބަރ\nބ. އަތޮޅު ކައުންސިލް ރައީސް\nރ.އަނގޮޅިތީމް ކައުންސިލް މެމްބަރ\nރ.އަލިފުށި ކައުންސިލް މެމްބަރު\nމަގޫދޫ ކައުންސިލް ރައީސް\nނ.މަނަދޫ ކައުންސިލް މެމްބަރ\nމުޙައްމަދު އިޤްބާލް ފިކުރީ\nގއ.ވިލިނގިލި ކައުންސިލް މެމްބަރ\nނ. ލަންދޫ ކައުންސިލް މެމްބަރ\nނ. އަތޮޅު ކައުންސިލް މެމްބަރ\nނ. މާޅެންދޫ ކައުންސިލް މެމްބަރ\nގއ. .ދާންދޫ ކައުންސިލް މެމްބަރ\nނ. ކުޑަފަރި ކައުންސިލް މެމްބަރ\nގއ.ދާންދޫ ކައުންސިލް މެންބަރ\nނ.ކުޑަފަރި ކައުންސިލް މެމްބަރ\nގއ. ދާންދޫ ކައުންސިލް މެމްބަރ\nގއ. މާމެންދޫ ކައުންސިލް މެމްބަރ\nގއ. ދެއްވަދޫ ކައުންސިލް މެންބަރ\nގއ. ގެމަނަފުށި ކައުންސިލް މެންބަރ\nޝިޢުމާޒު ޢަބްދުއް ސަމަދު\nގއ. ކަނޑުހުޅުދޫ ކައުންސިލް މެންބަރ\nޒިހާން ޢަބްދުﷲ ދީދީ\nގއ. ކޮނޑޭ ކައުންސިލް މެންބަރ\nމުޙައްމަދު ނާސިހް ރަޝީދު\nތިނަދޫ އުތުރު ދާއިރާ ރައީސް\nގދ. ރަތަފަންދޫ ކައުންސިލް މެމްބަރ\nގދ. ގައްދޫ ކައުންސިލް މެމްބަރ\nގދ. އަތޮޅު ކައުންސިލް މެންބަރ\nޢަބްދުﷲ ފަލާޙް ޝަރީފް\nފުވައްމުލައް ސިޓީ މޭޔަރ\nއަލީ ފަހްމީ އަޙްމަދު\nއައްޑޫ ސިޓީ ކައުންސިލް މެމްބަރ\nއައްޑޫ ސިޓީ މޭޔާރ\nނ. ކުޑަފަރީ ކައުންސިލް މެމްބަރ\nނ. ކެނދިކުޅުދޫ ކައުންސިލް މެމްބަރ\nޢަބްދުލް ޣަނީ އިބްރާޙީމް\nށ. ޅައިމަގު ކައުންސިލް މެމްބަރ\nޢަބްދުލް ޢަޒީޒް މުޙައްމަދު ވަޙީދު\nށ. މަރޮށި ކައުންސިލް މެމްބަރ\nށ. ކޮމަންޑޫ ކައުންސިލް މެމްބަރ\nމުޙައްމަދު ޢާރިފް ަ އަޙްމަދު\nށ. ފޯކައިދޫ ކައުންސިލް މެމްބަރ\nށ. އަތޮޅު ކައުންސިލް މެމްބަރ\nށ. މިލަންދޫ ކައުންސިލް މެމްބަރ\nށ. ނޫމަރާ ކައުންސިލް މެމްބަރ\nށ. ގޮއިދޫ ކައުންސިލް މެމްބަރ\nށ. ބިލެއްފަހި ކައުންސިލް މެމްބަރ\nހދ. މަކުނުދޫ ކައުންސިލް މެމްބަރ\nހދ. ކުމުންދޫ ކައުންސިލް މެމްބަރ\nހދ. ކުމުންދޫކައުންސިލް މެމްބަރ\nހދ. އަތޮޅު ކައުންސިލް މެމްބަރ\nހދ. ކުޅުދުއްފުށި ކައުންސިލް މެމްބަރ\nހދ. ވައިކަރަދޫ ކައުންސިލް މެމްބަރ\nހދ.ވައިކަރަދޫ ކައުންސިލް މެމްބަރ\nހދ. ނެއްލައިދޫ ކައުންސިލް މެމްބަރ\nހދ. ކުރިނބި ކައުންސިލް މެމްބަރ\nހދ. ނޮޅިވަރަމް ކައުންސިލް މެމްބަރު\nހދ. ނައިވާދޫ ކައުންސިލް މެމްބަރު\nހދ. ހަނިމާދޫ ކައުންސިލް މެމްބަރު\nހދ. ފިނޭ ކައުންސިލް މެމްބަރ\nހ.އ ކެލާ ކައުންސިލް މެމްބަރު\nހއ. ފިއްލަދޫ ކައުންސިލް މެމްބަރު\nހ.އ ފިއްލަދޫ ކައުންސިލް މެމްބަރު\nހ.އ ދިއްދޫ ކައުންސިލް މެމްބަރު\nހއ. ދިއްދޫ ކައުންސިލް މެމްބަރު\nހ.އ އަތޮޅު ކައުންސިލް މެމްބަރު\nހ.އ ތަކަންދޫ ކައުންސިލް މެމްބަރު\nހއ. ތަކަންދޫ ކައުންސިލް މެމްބަރު\nހ.އ އަތޮޅު ކައުންސިލް މެމްބަރ\nހ.އ އިހަވަންދޫ ކައުންސިލް މެމްބަރ\nހ.އ އިހަވަންދޫ ކައުންސިލް މެމްބަރު\nހއ. އަތޮޅު އިހަވަންދޫ ކައުންސިލް މެމބަރު\nހއ. ހޯރަފުށީ ކައުންސިލް މެމްބަރު\nހއ. ހޯރަފުށި ކައުންސިލް މެމްބަރ\nހއ. އަތޮޅު ކައުންސިލް މެމްބަރު\nއައްޑޫ ސިޓީ ކައުންސިލް މެމްބަރު\nމާލެ ސިޓީ ކައުންސިލް މެމްބަރު\nއއ.އަތޮޅު ކައުންސިލް މެމްބަރު\nއއ.ހިމަންދޫ ކައުންސިލް މެމްބަރު\nއއ.މާޅޮސް ކައުންސިލް މެމްބަރު\nއއ. މަތިވެރި ކައުންސިލް މެމްބަރު\nއއ.މަތިވެރި ކައުންސިލް މެމްބަރު\nއއ.ރަސްދޫ ކައުންސިލް މެމްބަރު\nއއ. ރަސްދޫ ކައުންސިލް މެމްބަރު\nއއ،ތޮއްޑޫ ކައުންސިލް މެމްބަރު\nތޮއްޑޫ ކައުންސިލް މެމްބަރު\nއއ.ތޮއްޑޫ ކައުންސިލް މެމްބަރު\nއއ.އުކުޅަސް ކައުންސިލް މެމްބަރު\nއއ. އުކުޅަސް ކައުންސިލް މެމްބަރު\nމާފަންނު ހުޅަނގު ދާއިރާ މަޖިލިސް މެމްބަރ / ދާއިރާ ރައީސް\nހިތަދޫ ދެކުނު ދާއިރާ ރައީސް / ހިތަދޫ ދެކުނު ދާއިރާގެ މަޖިލިސް މެމްބަރ\nސ ހިތަދޫ މެދު ދާއިރާ ރައީސް\nހިތަދޫ އުތުރު ދާއިރާ ރައީސް، އައްޑޫ ސިޓީ މޭޔަރ\nހިތަދޫ އުތުރު ދާއިރާ މަޖިލިސް މެމްބަރ\nސ މަރަދޫ ދާއިރާ ރައީސް\nއައްޑޫ މީދޫ ދާއިރާ މަޖިލިސް މެމްބަރ\nހުޅޫދޫ ދާއިރާގެ މަޖިލިސް މެމްބަރ / ހުޅުދޫ ދާއިރާ ރައީސް\nސައުދުﷲ އަޙްމަދު ޙަސަން ދީދީ\nފުވައްމުލަކު ދެކުނު ދާއިރާ ރައީސް\nގައްދޫ ދާއިރާގެ މަޖިލިސް މެމްބަރ / ގައްދޫ ދާއިރާ ރައީސް\nގދ މަޑަވެލި ދާއިރާ\nގއ ވިލިނގިލި ދާއިރާ ރައީސް\nލ ފޮނަދޫ ދާއިރާ ރައީސް\nގަމު ދާއިރާ ރައީސް\nއުމަރު އަބްދުލް ރައްޒާގު\nލ އިސްދޫ ދާއިރާ ރައީސް\nތ ގުރައިދޫ ދާއިރާ ރައީސް\nތ ތިމަރަފުށީ ދާއިރާ ރައީސް\nފ ބިލެތްދޫ ދާއިރާ ރައީސް\nފ ނިލަންދޫ ދާއިރާ ރައީސް\nދިއްގަރު ދާއިރާ ރައީސް\nވ ކެޔޮދޫ ދާއިރާ ރައީސް\nވ ފެލިދޫ ދާއިރާ ރައީސް\nއދ ދަނގެތި ދާއިރާ ރައީސް\nއދ މަހިބަދޫ ދާއިރާ ރައީސާ\nމަތިވެރި ދާއިރާގެ މަޖިލިސް މެމްބަރ / މަތިވެރި ދާއިރާ ރައީސް\nކ ތުލުސްދޫ ދާއިރާ ރައީސް\nއަޙްމަދު އަސްވާން ނޫމާން\nކ ކާށިދޫ ދާއިރާ ރައީސް\nކުރެންދޫ ދާއިރާ ރައީސް\nޅ ނައިފަރު ދާއިރާ ރައީސް\nތުޅާދޫ ދާއިރާގެ މަޖިލިސް މެމްބަރ / އޭދަފުށި ދާއިރާ ރައީސް\nބ ތުޅާދޫ ދާއިރާ ދާއިރާ ރައީސް\nއިނގުރައިދޫ ދާއިރާގެ މަޖިލިސް މެމްބަރ / އިނގުރައިދޫ ދާއިރާ ރައީސް\nއުނގޫފާރު ދާއިރާ ރައީސް / އުނގޫފާރު ދާއިރާގެ މަޖިލިސް މެމްބަރ\nހޮޅުދޫ ދާއިރާ ރައީސް\nނ ވެލިދޫ ދާއިރާގެ ރައީސް\nމަނަދޫ ދާއިރާ ރައީސް\nކެނދިކުޅުދޫ ދާއިރާގެ މަޖިލިސް މެމްބަރ / ކެނދިކުޅުދޫ ދާއިރާ ރައީސް\nޢަބުދުލް ޙައްނާން ޙުސައިން\nށ ފުނަދޫ ދާއިރާ ރައީސް\nޢަބްދުﷲ ރަޝީދު ޢަބްދުލް ރަހުމާން\nށ ކޮމަންޑޫ ދާއިރާ ރައީސް\nކަނޑިތީމު ދާއިރާ ރައީސް / ކަނޑިތީމް ދާއިރާގެ މަޖިލިސް މެމްބަރ\nކުޅުދުއްފުށި އުތުރު ދާއިރާ ރައީސް / ހަނިމާދޫ ދާއިރާގެ މަޖިލިސް މެމްބަރ\nހދ ވައިކަރަދޫ ދާއިރާ ރައީސް\nކެލާ ދާއިރާ ރައީސް / ކެލާ ދާއިރާގެ މަޖިލިސް މެމްބަރ\nއަބްދުލް ޙަމީދު އީސާ\nހއ ދިއްދޫ ދާއިރާ ރައީސް\nހއ ބާރަށު ދާއިރާ ރައީސް\nހޯރަފުށި ދާއިރާ ރައީސް\nހަނިމާދޫ ދާއިރާ ރައީސް


Fuluhunnah bodethi baaru thakeh dheythee maumoon kanbodu vejje – adduLIVE\nފުލުހުންނަށް ބޮޑެތި ބާރުތަކެއް ދޭތީ މައުމޫން ކަންބޮޑުވެއްޖެ\n1 Sep 12, 2019, 14:44 މުހައްމަދު އައިމަން\nމައުމޫން ހަމީދު - ފޮޓޯ: ސީއެންއެމް\nފުލުހުންނަށް ބޮޑެތި ބާރުތަކެއް ދޭން ހުށަހަޅާފައިވާ ޓެރަރިޒަމްގެ ގާނޫނަށް އިސްލާހު ގެންނަ ބިލަށް ބާ ކައުންސިލްގެ ރައީސް މައުމޫން ހަމީދު ކަން ބޮޑުވުން ފާޅު ކުރައްވައިފި އެވެ.\nމައުމޫން ކުރެއްވި ޓުވީޓްތަކެއްގައި ވިދާޅުވެފައި ވަނީ، ރައީސް ސޯލިހު އެކުލަވާލެއްވި މަރު ކޮމިޝަނުން ފުލުހުން ހެކި އުފައްދަން މަސައްކަތް ކޮށްފައިވާ ކަމަށް ބުނެފައިވާ ކަމަށާއި، އަދި ކުށެއްގެ ތުހުމަތުގައި ފުލުހުން މީހަކަށް އަނިޔާ ކުރިތަން ވީޑިއޯ ކުރި މީހުންނަށް ބިރު ދައްކައި އެ ހެކި ނައްތާލަން ފުލުހުން މަސައްކަތް ކޮށްފައިވާ ކަމަށެވެ.\nއެކަން އެގޮތަށް އޮވެމެ، ފުލުހުންނަށް އިތުރު ބާރުތަކެއް ދީ، ކޮންޓްރޯލް ކޮށްގެން ފުލުހުންނަށް ދީފައިވާ ބާރުތައް ދުއްވާލުމަށްފަހު އެ ބާރުތައް ފުލުހުންނަށް ދެނީ ކީއްވެގެންތޯ މައުމޫންގެ ޓްވީޓުގައި ވަނީ ސުވާލު ކުރައްވާފައެވެ.\nމައުމޫން ވަނީ ނޯތު ކޮރެއާ ފިޔަވާ އެންމެ ހަރުކަށި ޓެރަރިޒަމްގެ ގާނޫނު އޮތް ގައުމަކީ ރާއްޖެކަން ފާހަގަކުރައްވާފައެވެ.\nމައުމޫން ހަމީދު ވިދާޅުވީ، މިހާރު ހުށަހަޅާފައިވާ ގާނޫނުގެ ދަށުން، ފުލުހުން މީހަކަށް އަނިޔާކުރި ވީޑިއޯ ނެގި މީހުން ވަގުތުން ބަންދު ކުރުމަށްފަހު ގާނޫނީ ވަކީލެއްގެ އެހީތެރިކަން ނުލިބޭ ގޮތަށް ހެދިދާނެ ކަމަށެވެ. އަދި އެފަދަ ހާލަތެއްގައި ކުރެވުނު ކަމެއް ކުރާށޭ ބުނަން ކެރޭނީ ކިތައް މީހުންނަށްތޯ އޭނާ ވަނީ ސުވާލު އުފައްދަވާފައި ވެއެވެ.\nސަރުކާރުގެ ފަރާތުން މަޖިލީހަށް ހުށަހަޅާފައިވާ އިސްލާހުގައި ބުނެފައިވަނީ ޓެރަރިސްޓު ޖަމާއަތްތަކަށް ތާއީދު ކުރުމަށް ގޮވާލުމާއި ވަކި ޓެރަރިސްޓް ޖަމާއަތަކަށް ތާއީދުކުރާ މީހެއްކަން ދޭހަވާ ފަދަ ހިޔާލެއް ފާޅުކުރި މީހަކީ ވެސް ކުށެއް ކަމަށް ކަނޑައަޅައިފަ އެވެ.\nބިލްގައި ބުނެފައި ވަނީ އެ ގާނޫނުގައި ބަޔާންކުރާ ޓެރަރިޒަމްގެ އަމަލެއް ހިންގަން އުޅޭކަމުގެ އެއްވެސް މައުލޫމާތެއް އެއްވެސް ފަރާތަކަށް ލިބުމަށްފަހު ދައުލަތުގެ ކަމާބެހޭ އިދާރާއަކާ އެ މައުލޫމާތު ހިއްސާކުރުމުގެ ފުރުސަތު އޮވެ، އެ މައުލޫމާތު ގަސްދުގައި ހިއްސާ ނުކުރުމަކީ ކުށެއް ކަމަށެވެ.\nއަދި އެފަދަ ކަމެއް ކޮށްފި މީހެއްގެ އަދަބަކީ ތިން އަހަރާއި ފަސް އަހަރާއި ދެމެދުގެ މުއްދަތަކަށް ޖަލަށްލުން ކަމަށް ބިލުގައި ބުނެފައިވެއެވެ.\nމީގެއިތުރުން ޓެރަރިޒަމާ ގުޅުންހުރި އިންޓެލިޖެންސް މައުލޫމާތު ނުދިނުމުގެ ސަބަބުން ޓެރަރިޒަމްގެ އަމަލެއް މެދުވެރިވެއްޖެނަމަ މައުލޫމާތު ހާމަނުކުރި ފަރާތް ވެސް ކުށްވެރިވާނެ ކަމަށް ބިލުގައި ވަނީ ކަނޑައަޅާފައެވެ. އެ ކުށުގެ ނަތީޖާއެއްގެ ގޮތުން މީހަކު މަރުވެއްޖެނަމަ އެ ކުށުގެ އަދަބަކީ ފަސް އަހަރާއި ހަތް އަހަރާއި ދެމެދުގެ މުއްދަތަކަށް ޖަލަށްލުން ކަމަށް ބުނެފައިވެއެވެ.\nއަދި ކުށުގެ ނަތީޖާއެއްގެ ގޮތުން މީހެއްގެ ހަށިގަނޑަށް ބޮޑު ގެއްލުމެއް ލިބިއްޖެނަމަ ކުށުގެ އަދަބަކީ ތިން އަހަރާއި ފަސް އަހަރާއި ދެމެދުގެ މުއްދަތަކަށް ޖަލަށްލުން ކަމަށާއި ކުށުގެ ނަތީޖާއެއްގެ ގޮތުން މުދަލަކަށް ގެއްލުމެއް ލިބިއްޖެނަމަ ކުށަށް އަދަބު ކަނޑައެޅޭނެ ގޮތްތައް ވެސް ބިލުގައި ބަޔާންކޮށްފައިވެއެވެ.


America in rayi rongu huras kohgen nuvaane: Iran\nއެމެރިކާއިން ރަތް ރޮނގު ހުރަސް ކޮށްގެން ނުވާނެ: އިރާން\nއިރާނުގެ އަސްކަރިއްޔާގެ ވެރިޔާ ހުސެއިން ސަލާމީ\nއިރާނުގެ ދާހިލާ ކަންކަމާ ބެހި މިނިވަން ކަމަށާ ގައުމީ އަމާން ކަމަށް އެމެރިކާއިން ނުފޫޒު ފޯރުވާން ފަށައިފިނަމަ އެމެރިކާ ހިމެނޭ ގޮތަށް އެމެރިކާގެ އެކުވެރި ގައުމުތަކަށް ހަމަލާދޭން ޖެހިދާނެ ކަމަށް އިރާނުގެ އަސްކަރިއްޔާގެ ޖެނެރަލް ހުސެއިން ސަލާމީ ވިދާޅުވެއްޖެ އެވެ.\nހުސެއިން ސަލާމީ ވިދާޅުވި ގޮތުގައި އިރާނުގައި ކުރަމުންދާ މުޒާހަރާ ހޫނު ކޮށްލީ އެމެރިކާއިންނެވެ. އޭގެ ސަބަބުން އިރާނުން 100 އަށްވުރެ ގިނަ މީހުން މަރުވެފައިވާއިރު 1،200 އަށް ވުރެ ގިނަ މީހުން ޒަހަމްވެފައި ވެއެވެ. އިރާނުގެ މުޒާހަރާ ހޫނުކޮށް، ވެރިކަން ވައްޓާލަން އެމެރިކާއަށް އެހީވަނީ އިޒްރޭލާއި ސައުދީއަރަބިއްޔާ ކަމަށް ވެސް އޭނާ ތުހުމަތު ކުރެއްވި އެވެ.\nމިއިން އެއްވެސް ގައުމަކުން އިތުރަށް އިރާނުގައި ހަމަނުޖެހުން އުފައްދަން މަސައްކަތް ކޮށްފިނަމަ މުހިންމު އިމާރާތްތަކަށާއި އަސްކަރީ ބޭސްތަކަށް ހަމަލާދޭން ފަސް ނުޖެހޭނެ ކަމަށް ސަލާމީ ވިދާޅުވި އެވެ. އޭނާ ވިދާޅުވީ، އެމެރިކާގެ އަމަލުތަކަށް މިހާ ދުވަސް ވަންދެން ތިބީ ކެތްކޮށްގެން ކަމަށާއި، އިތުރަށް އެމެރިކާ އިސްވެ އޮވެ ކަމެއް ކޮށްފިނަމަ އެ ހުރަސް ކުރެވެނީ ރަތް ރޮމގު ކަމަށެވެ.\n"ކެތްތެރިކަން ދައްކައިފިން، އަޅާ ނުލާ ދޫކޮށްލިން، އެކަން އެމެރިކާއަކަށް ނުވިސްނުނު ވީގޮތެއް، އިތުރަށް ކަމެއް ކޮށްފިނަމަ އެމެރިކާ އަދި އެމެރިކާގެ ވާގިވެރި ގައުމުތަކަށް އެކަމުގެ ގެއްލުން ލިބޭނެ، އެހެންވީމާ ސަލާމަތަށް ބަލާފައި ރަތް ރޮނގު ހުރަސް ނުކުރަންވީ!" ސަލާމީ ވިދާޅުވި އެވެ.\nއެމެރިކާއިން އަޅާފައިވާ ދަތި ކުރުމުގެ ފިޔަވަޅުތަކުގެ ސަބަބުން އިރާނުގައި ތެލުގެ އަގު ވަނީ އުފުލިފަ އެވެ. މިކަމާ ގުޅިގެން އިރާނުގެ ރައްޔިތުން ކުރި މުޒާހަރާތައް ހޫނުވެފައި ވަނީ، އެމެރިކާއަށް ބައިއަތު ހިފި އިރާނުގެ ސިފައިންތަކެއް އިސްވެ މުޒާހަރާ ލީޑް ކުރަން ފަށައި، އިމާރާތްތަކުގައި ހުޅު ރޯކުރަން ފެށުމުންނެވެ.\nއިރާން ފަހަތަށް ޖެހެން ފަށައިފި: ޓްރަމްޕް\nއެމެރިކާގެ އަސްކަރީ ބޭސްތަކަށް އިރާނުން ހަމަލާ ދީފި\nޖެނެރަލް ސުލައިމާނީގެ މަރާއެކު އީރާންގެ ރައްޔިތުން މަގުތަކަށް